Pemimpin GPS ucap terima kasih kepada Muhyiddin kerana ingat kepentingan Sarawak

Pemimpin Sarawak mengucapkan terima kasih kepada Muhyiddin Yassin di atas khidmat beliau sebagai perdana menteri, mengatakan bekas perdana menteri itu telah mengambil berat akan kepentingan negeri itu selama 17 bulan beliau di Putrajaya.Naib Presiden PBB Abdul Karim Rahman Hamzah berkata Muhyiddin telah melaksanakan tanggungjawab yang terbaik dalam usaha menangani wabak Covid-19 walaupun menghadapi kemelut politik sehingga menyebabkan beliau meletakkan jawatan semalam.“Saya boleh katakan prestasi Muhyiddin sangat bagus,” katanya kepada MalaysiaNow, sambil menambah prestasi beliau mungkin akan menjadi lebih baik “sekiranya beliau tidak dipukul kiri dan kanan oleh lawannya”.“Beliau boleh dikatakan telah laksanakan tugas dengan bagus walau bertubi serangan dihadapi, dan beliau berusaha sedaya upaya untuk membantu semua rakyat Malaysia termasuk dari Sabah dan Sarawak dalam jangka masa pendek mentadbir sebagai perdana menteri,” tambah Karim.“Rakyat Malaysia suatu hari nanti akan mengingati jasanya setelah semua jadi tenang.”Muhyiddin menyerahkan peletakan jawatannya kepada Yang di-Pertuan Agong semalam, mengatakan beliau sudah kehilangan sokongan majoriti di Parlimen setelah penarikan sokongan oleh sekumpulan ahli Parlimen Umno yang bersekutu dengan presiden mereka Ahmad Zahid Hamidi dan bekas perdana menteri Najib Razak.Pentadbiran Muhyiddin juga bertanggungjawab dalam mengembalikan hak penjualan minyak dan gas serta pembayaran hasil cukai kerajaan pusat dan Petronas kepada Sarawak setelah hampir enam dekad.Ketua Whip Parlimen GPS, Fadillah Yusof, yang merupakan menteri kerja raya dalam Kabinet Muhyiddin menyuarakan harapan agar bahagian projek Lebuhraya Pan Borneo di Sarawak tidak akan terjejas oleh perubahan pemerintahan.“Siapa pun yang dilantik sebagai menteri kerja raya selepas ini harus terus melaksanakan projek infrastruktur yang telah diluluskan, sama seperti pemerintah PN meneruskan projek yang disetujui oleh pentadbiran Pakatan Harapan sebelumnya,” katanya dalam pesan perpisahannya setelah mengundurkan diri dari Kedudukan kabinet.“Rakyat tidak seharusnya menjadi korban akibat krisis politik dan perubahan pemerintahan yang berpanjangan. Apa pun projek yang telah dijanjikan kepada rakyat untuk kesejahteraan mereka harus diteruskan.”Pemimpin GPS lain yang turut berada dalam Kabinet Muhyiddin, termasuk Alexander Nanta Linggi (hal ehwal perdagangan dalam negeri dan kepenggunaan) dan Nancy Shukri (pelancongan, seni dan kebudayaan) juga berterima kasih kepada beliau kerana mempercayai mereka unruk turut memegang jawatan Kabinet.“GPS menghormati keputusan Muhyiddin untuk mengundurkan diri,” kata mereka.“Kami akan terus menegakkan demokrasi berparlimen dan raja berperlembagaan.”


8 lagi ditahan di Johor bantu siasatan kes jualan sijil vaksinasi palsu

Polis menahan lapan individu termasuk tiga pekerja sebuah klinik swasta bagi membantu siasatan berkaitan aktiviti penjualan sijil digital vaksin Covid-19 tidak sah dan tanpa suntikan, pada Isnin hingga semalam.Ketua Polis Johor Kamarul Zaman Mamat berkata enam wanita dan dua lelaki berusia lingkungan 24 hingga 42 tahun termasuk lima pembeli itu ditahan berasingan selepas polis menerima laporan mengenai kegiatan tersebut daripada pemilik klinik pada 10.53 malam, Ahad lepas.Beliau berkata pihaknya kini sedang memburu 30 individu yang telah membeli sijil vaksin digital tanpa suntikan temasuk seorang lelaki berusia 44 tahun yang dipercayai menjadi dalang.“Kegiatan penjualan sijil digital vaksin Covid-19 tidak sah itu dipercayai telah beroperasi selama sebulan dan menyasarkan golongan yang enggan menerima suntikan vaksin atau antivaksin.“Difahamkan setiap individu yang ingin mendapatkan sijil itu perlu membayar antara RM300 hingga RM650 manakala orang tengah yang bertindak mencari pelanggan pula akan menerima komisen RM125 bagi setiap sijil digital yang diperoleh,” katanya pada sidang media hari ini.Kamarul berkata dua pekerja klinik terbabit direman empat hari hingga Jumaat ini manakala pihaknya akan memohon reman ke atas seorang lagi pekerja hari ini.Beliau berkata kes itu disiasat mengikut Seksyen 420 Kanun Keseksaan/Seksyen 511 Kanun Keseksaan dan siasatan juga menjurus kepada kesalahan di bawah Seksyen 22 (d) Akta Pencegahan dan Kawalan Penyakit Berjangkit 1988.Sehubungan itu, beliau turut menyeru individu yang telah membeli sijil digital vaksin tanpa suntikan supaya tampil dan menyerah diri di balai polis berhampiran.


Gara-gara kenyataan Zahid mirip PH, BN gantung pegawai media

Barisan Nasional (BN) hari ini menggantung seorang pegawai media gabungan itu selama sebulan selepas kontroversi berhubung kenyataan pengerusinya Ahmad Zahid Hamidi malam tadi berhubung rayuan kepada Agong agar sidang Parlimen diadakan yang mirip kepada kenyataan Anwar Ibrahim.Setiausaha Eksekutif BN Mohd Sahfri Ab Aziz berkata, kenyataan yang dikeluarkan malam tadi tidak mendapat kelulusan Sekretariat Dewan Tertinggi terlebih dahulu sebagaimana yang dibincangkan dan diputuskan dalam Mesyuarat Dewan Tertinggi gabungan itu.“Maka setelah mendengar pandangan jawatankuasa siasatan dalaman, saya menggantung tugas ketua pegawai media BN bagi tempoh satu ( l ) bulan berkuatkuasa serta merta,” kata Sahfri dalam kenyataan perang ini.“Ini juga bagi membolehkan proses siasatan dalaman dapat dilaksanakan dengan lebih terperinci dan lebih berkesan.”Pagi tadi, media sosial tular dengan penemuan dua kenyataan hampir serupa oleh Barisan Nasional dan Pakatan Harapan sehingga sempat menjadi bahan ketawa dan sindiran sebilangan pengguna Twitter.Dua kenyataan yang ditandatangan Pengerusi Pakatan Harapan (PH) Anwar Ibrahim dan Barisan Nasional (BN) itu didapati bukan sahaja ditulis dalam bahasa yang sama, bahkan mirip dari sudut gaya, selain berkembar dalam perkataan yang digunakan.Penemuan kenyataan mirip itu seakan mengesahkan usaha mereka berdua untuk bekerjasama bagi menjatuhkan Perdana Menteri Muhyiddin Yassin selepas sebelum ini Ahmad Zahid Hamidi dan bekas perdana menteri Najib Razak mengutus surat kepada Agong bagi menyokong Anwar menduduki jawatan perdana menteri.Dua kenyataan dari Zahid dan Anwar malam tadi itu dikeluarkan selepas kedua-dua gabungan politik mengadakan mesyuarat kepimpinan parti masing-masing.


Perubahan hanya berlaku dengan penggantian generasi

Ketika demonstrasi menentang rampasan kuasa tentera di Myanmar, seorang anak muda yang ditemu ramah berkata; “Kalau orang dahulu boleh terima pemerintahan tentera, tetapi generasi sekarang menolak tindakan rampasan kuasa ini.”Kata-kata anak muda itu menarik perhatian pada realiti bahawa perubahan politik sesebuah negara mengikut proses penggantian generasi.Maknanya tidak akan ada perubahan besar yang datangnya daripada generasi lama.Sebab itu seringkali dirasakan begitu sukar untuk mengadakan perubahan politik walaupun seseorang atau sekumpulan aktivis berjuang sepanjang hidupnya hingga akhirnya ada antara mereka berputus harap untuk mencapai sebarang kejayaan.Tetapi ada kalanya tiba-tiba berlaku perubahan mendadak apabila generasi baru muncul dan mereka mahukan pembaharuan.Apa yang berlaku di Myanmar, bukanlah bermakna generasi lama boleh menerima pemerintahan tentera seperti yang dikatakan oleh anak muda yang berdemonsreasi itu.Ketika pertama kali Aung San Suu Kyi dan partinya, Liga Nasional bagi Demokrasi (NLD) menang pilihan raya tetapi dihalang daripada memerintah pada tahun 1990, rakyat negara itu tetap menolak tindakan pihak tentera itu.Maknanya, generasi tahun 1990 turut membantah tetapi mereka tidak berjaya, sama ada mereka tidak kuat, atau bilangan yang membantah tidak cukup banyak untuk berdepan dengan tentera yang bersikap keras.Mungkin juga ada faktor lain yang menyebabkan mereka gagal.Jadi, apa yang dimaksudkan oleh anak muda itu ialah generasi 1990 yang membantah tidak cukup banyak dan kuat, berbanding dengan mereka sekarang.Dari segi bilangan penduduk pun tentunya rakyar sudah bertambah. Setakat ini pun, bantahan oleh anak-anak muda itu belum menampakkan hasil.Tetapi apakah yang dimaksudkan dengan generasi?Manusia sentiasa dilahirkan pada setiap hari.Kalau dilihat dari segi hari, bulan malah tahun, perbezaan antara manusia tidak begitu ketara.Tetapi jika dilihat dari sudut 10 tahun, baru nampak perbezaannya.Maka sering generasi dikira mengikut dekad.Umpamanya, ia disebut sebagai generasi 50-an atau 60-an.Bagaimanakah pula dekad bagi sesuatu generasi itu dikira?Adakah dikira menurut tahun kelahiran mereka, atau ketika waktu mudanya?Jadi apabila disebut generasi 60-an, seringkali ia merujuk pada anak-anak muda yang bangkit membantah perang Vietnam.Pastinya mereka tidak lahir pada tahun 1960-an.Mereka lahir lebih awal lagi dan menjadi anak muda pada tahun 1960-an.Usia anak muda pula dikira sekitar 20-an dan 30-an.Jadi anak muda Myanmar yang ditemuramah itu diandakan berusia 30-an.Maka dia lahir sekitar 1990-an.Iaitu ketika Suu Kyi menang pilihan raya bagi kali pertama.Apabila dia menyebut mengenai generasi terdahulu, rujukannya ialah pada mereka yang aktif pada tahun 1990.Anak-anak muda tahun 1990 pula lahir sekitar 1960.Kalau di Malaysia, tahun 1990 adalah di mana buat pertama kali pembangkang bersatu dan memiliki kemampuan untuk mengalahkan Umno dan Barisan Nasional.Ia diketuai oleh Tengku Razaleigh Hamzah yang mencabar Perdana Menteri Mahathir Mohamad.Setiap generasi dibentuk oleh persekitarannya termasuk pengaruh daripada pergolakan politik di negaranya dan dunia.Sementara perkembangan pemikiran seseorang pula terbentuk daripada psikologi otak sebagai anak muda.Adalah disebutkan bahawa asas pembentukan kesedaran politik seseorang berlaku ketika belasan tahun, iaitu sekitar usia 15 tahun hingga 25 tahun.Inilah apa yang dikatakan usia terpengaruh atau impressive age.Apa yang menjadi idealisme pada usia itu akan berkekalan sebagai asas pegangan politik sepanjang hayatnya.Walaupun kemudian mungkin dia berubah kerana kesedaran daripada pengalaman, tetapi fahaman asasnya kekal.Keadaan ini adalah pada umumnya dan sudah tentu ada pengecualian.Dari keadaan inilah maka disebut bahawa perubahan masyarakat adalah bersifat generasi.Ini kerana generasi lama tidak berubah.Bila zamannya berlalu, maka barulah berlaku perubahan.Usia seseorang dewasa paling aktif adalah sekitar umur 30-an hingga 50-an.Selepas itu sudah dikira bersara atau melepaskan peranan kepada generasi berikutnya.Maka sering disebut bahawa sikap radikal adalah ketika seseorang itu muda dan menjadi konservatif apabila tua.Pengalaman dan kematangan menjadikan seseorang itu konservatif walaupun fahaman asas yang terbentuk ketika belasan tahun dahulu tetap kekal.Sebagai contoh, ketika Umno ditubuhkan bagi menentang Malayan Union, ia berlaku pada tahun 1946.Ia merupakan dekad nasionalisme.Anak-anak muda ketika itu menjadi penggerak.Mereka dilahirkan pada awal abad ke-20 hingga tahun 1930-an.Mahathir tergolong dalam generasi ini.Pada tahun 1960, negara sudah mencapai kemerdekaan dan generasi pengasas Umno menjadi pemimpin negara.Tetapi anak-anak muda tahun 1960-an menjadi resah dan menuntut perubahan.Mereka ini lahir pada tahun 1940-an.Pada masa ini fahaman kiri seperti sosialisme menjadi popular.Perubahan pun berlaku pada tahun 1970-an dengan tertubuhnya Barisan Nasional bagi menggantikan Perikatan.Dasar Ekonomi Baru juga diperkenalkan.Tetapi anak-anak muda tahun 1970-an tidak puas hati. Maka berlaku demonstrasi pada tahun 1974.Mereka ini kelahiran tahun 1940-an.Inilah generasi Anwar Ibrahim.Gelombang kebangkitan Islam berlaku sekitar lewat 1970-an dan awal 1980-an.Remaja belasan tahun terkesan dengan fahaman ini.Inilah generasi 1980-an yang menyokong pimpinan Mahathir dan Anwar.Sementara di pihak pembangkang, iaitu PAS, mereka juga meraih tenaga baru daripada anak-anak muda.Inilah generasi Abdul Hadi Awang dan Mohamad Sabu.Ketika Tengku Razaleigh menjadi ketua pihak pembangkang, beliau mendapat sokongan daripada generasi gelombang kebangkitan Islam.Sokongan ini datang melalui PAS yang berpakat dengan Semangat 46 di bawah Angkatan Perpaduan Ummah.Usia mereka adalah sekitar 30 dan 40 tahun.Mereka tertarik pada gerakan Islam ketika usia 20 dan 30 pada tahun 1980-an.Pada masa Anwar tersingkir daripada Umno pada tahun 1998, sokongan dari anak muda juga ketara.Mereka ini berusia sekitar 20 dan 30 tahun.Sementara generasi yang lebih muda lagi, iaitu remaja belasan tahun dan 20 tahun tersentak dengan peristiwa politik itu.Ada yang memperoleh kesedaran politik pada masa itu dan merangkul idealisme Reformasi.Mereka tidak memberi kesan pada pilihan raya umum tahun 1999.Kesannya datang kemudian, iaitu selepas satu atau dua dekad.Ketika itu usia mereka sudah melebihi 30 atau 40 tahun.Lihatlah pilihan raya tahun 2008, apabila perubahan generasi menunjukkan bahawa Umno kehilangan sokongan.Ia berubah secara generasi dan bukannya menurut peralihan tahun atau penggal.Cita rasa generasi baharu berbeza daripada yang terdahulu.Perubahan pasti berlaku kerana setiap generasi adalah berbeza.Mereka menerima pengaruh masyarakat yang sudah berubah.Perubahan ini tidak boleh dihalang walaupun mungkin boleh dibimbing ke arah yang dikehendaki.Tetapi perubahan tidak semestinya membawa kepada kemajuan atau bersifat progresif.Sebaliknya ia boleh jadi konservatif dan reaksionari.Umpamanya, anak muda yang menyokong gerakan Islam pada tahun 1980-an adalah bersikap progresif.Tetapi kini anak muda gerakan Islam kelihatan lebih konservatif.Maka apabila melihat perkembangan sesebuah parti atau gertakan, akan dapat dikesan bahawa ia tidak statik.Ia berubah menurut lapisan generasi yang mendokongnya.Tetapi seseorang individu tidak berubah dari segi asas pendiriannya.Asas itu pula adalah apa yang dipegangnya ketika dia mula memperoleh kesedaran politik, sama ada waktu remajanya atau kemudian daripada itu.Walaupun mungkin kemudian ia kecewa dengan perjuangannya dan mengubah parti serta pemimpin yang disokongnya, tetapi asas pendirian politiknya tetap sama.Perubahan itu antara lain adalah kerana kematangan, yang berupa peralihan antara menjadi seorang idealis kepada realis.Sebagai anak muda, mereka menjadi orang dewasa yang berdepan dengan realiti hidup dengan keperluan untuk memikul tanggungjawab.


Kau bayangkanlah sebuah Malaysia

Ada seorang peribadi penyair yang sempat saya gauli tetapi sayang tidak begitu digelumangi.Namanya T Alias Taib.Penyair asal Terengganu yang menulis ratus buah puisi, antara lain yang terkenal ialah dari “Laut Tak Biru di Seberang Takir” (1972), Seberkas Kunci (1985) dan Piramid (1990).Selalu saya berpapasan dengannya dan sekejap duduk menarik bual disela teh tarik di Medan Mara.Kadang berjumpaan di Pasar Seni.Selalu juga ada penyair Shukri Abdullah yang bersungguh mahu saya mengintimi arwah.Kadang ada juga arwah Rahimidin Zahari muncul tiba-tiba dengan senyum rahsianya.Itu di bucu DBP, seraya menjamah nasi ayam.Baha Zain dalam sebuah catatan termuat pada kumpulan puisi “Petang Condong” (1996) memandang T Alias Taib, teman seangkatannya sebagai “sasterawan yang prihatin dan komited terhadap kesejahteraan alam, sosial dan bangsanya. Justeru itu jeritan batinnya untuk memberontak lebih banyak ternampak pada stail pengucapan, tidak pada pendirian yang ekstrim dan radikal.”Memang sukar ditemukan puisi beliau yang agak melawan.Kalaupun ada ia lebih berbentuk rakaman, dan jauh-jauh menyentuh.Misalnya dari puisi “Retrospektif, 2001”, arwah T Alias Taib menulis begini:“Langit demokrasi tanah airkuadalah langit pilu bulan april.pada suatu hari di Kuala Lumpurbeberapa reformis mudadengan darah mendidihyang digelar black14 ditangkap.mereka dikatakan akan menganjurdemonstrasi pada 14 april.”Perihal ahli politik yang tidak bersikap, dan naik meteorik mencanak ke takhta tertinggi, T Alias Taib pernah mencatat perihal mereka dalam puisi berjudul “Pasar Pengalaman”:“Dia pemain politik pintaryang berdiri di atas pagar.pengalamannya mengajarberdiri di atas pagarlebih selamat daripadaberdiri di tanah datar.Dia pemain politik diriyang tidak mementingkan parti.pengalamannya mengajarbermain politik dirilebih untung daripadabermain politik parti.”Nah, dibaca banyak kali tidak serasa sindir dan herdiknya.Marah T Alias Taib serasa berapungan, tak berapa menjejak.Dua buah puisi yang dikarang dalam tahun 2001 itu, yakni ketika badai reformasi; tidak begitu menonjol, deriknya perlahan dan tidak mengancam. Malah tawar.Akan tetapi, berjujur pula; puisi-puisi T Alias Taib tergolong dalam sajak dan puisi yang sedap dibaca.Ia termasuk dalam kumpulan yang akan kita ulit berkali-kali.Kadang sebelum tidur petang, atau acap pada hari minggu yang panas, dengan Nescafe suam yang lekas biasa di luar pangkin.Oleh kerana itulah, saya masih sering mencumbui karya T Alias Taib.Umar Junus, pengkritik sastera dari Indonesia (beberapa orang dari sana yang pernah menekuni sastera Malaysia) ada mengatakan metafora T Alias Taib segar, menyatu dan paling penting berhasil.Ada orang menulis puisi dan mencuba berlambang di sana sini tetapi serasa memaksakan.Karya T Alias Taib tidak termasuk sedemikian.Baru-baru ini saya berbalas mesej dengan teman cerpenis dari Indonesia, Linda Christanty.Kami saling merunguti masalah negeri.Ada geramkan korupsi, ada juga bertanyakan khabar moga-moga dijauhkan dari wabak yang memburu kematian.Perbualan saya dengan beliau itu meletakkan diri dalam satu keadaan, saya membayangkan Malaysia yang sungguh geruh.Kita melihat politikus bercekcok tidak ambil hal akan tangis rakyat.Yang bera dan mendera terangkat ke martabat.Tiada polisi dan idea menyungguh.Kita malah tidak menemukan gagasan.Terlalu ramai pelakon di atas pentas siasah membuatkan resah.Oleh bayangan yang demikian pedih dan rumit begitu, saya selalu ditimpa duka nestapa.Pertama, rasa ingin menulis macam-macam tetapi apakah macam yang dimacamkan itu tidak ketahuan.Menulis malangnya perlu perencanaan yang membuatkan kita kadang rasa tidak lepas dan habis untuk menulis.Kemudian, sebaik menulis; kalau hal yang dikarang itu mencabar dan menjerit, kita berdepan dengan kepayahan untuk menerbitkannya.Jadi selalu, bila karya itu menemukan pembacanya, kita penulis sudah pun tenang geloranya.Cara kedua untuk merungkai sarang amarah yang menebar dalam kepala dan jiwa, ialah dengan membaca puisi yang dapat menenteramkan.Membaca juga nestapa.Kalau bacaan itu cuai, atau salah ia malah makin mendorong derita.Juga kadang ada yang dibaca, dapat memberi damai.Puisi T Alias Taib begitu.Maka selepas bual dan sembang santai dengan Linda mengenai urusan negeri itu, saya mencari buku puisi untuk diteliti.Dengan harapan, ia akan meredakan api yang menyala.Saya menemukan sebuah puisi T Alias Taib dari kumpulan puisi “Opera” (1988) yang demikian dibaca makin merumbakan rasa.Puisi itu judulnya “Kaubayangkanlah”, dikarang pada tahun 1982.Sepertinya saya pernah membaca karya ini tetapi tidak begitu mempedulikan.Barangkali tatkala dibaca itu ia tidak begitu menitis dalam hati.Akan tetapi saat kena waktunya, membaca karya seperti ini malah makin berombak perasaan.Puisi almarhum berbunyi begini:“Kaubayangkanlah sebuah Malaysiayang patuh kepada segala undang-undangdan perlembagaan hidupyang tidak punya sebarang beritapembunuhan penculikan penipuankebakaran dan kebanjiranyang sentiasa sujud kepada tuhanyang sentiasa mengamalkan rukun negarayang sentiasa memelihara keamanankemakmuran dan kesejahteraanyang suci dari segala dosayang tidak punyai sebarang kisahrasuah dan kepentingan diriyang murni dari segala nodayang sentiasa menjagamaruah dan harga diri.Kaubayangkanlah sebuah Malaysiadi mana setiap arahan menteriberjalan dengan sempurnasetiap rakyat tunduktanpa bantahansetiap pekerja datang ke pejabatlantas membuat kerjasetiap suami berkahwin satuhingga matisetiap isteri melayani suamihingga matisetiap impian datang melayangsetiap janji datang bergoleksetiap kata bersandarkan logiksetiap suara tiada konflik.Yang kaubayangkan bukan Malaysiatetapi sebiji batu.”Beliau meninggal dunia dalam bulan Ogos tahun 2004, 19 Ogos setepatnya.Saya di Turki ketika menerima berita pemergian beliau.Membaca “Kaubayangkanlah” menggamamkan kembali saya. Benarlah puisi T Alias Taib sedap dibaca, dan jika dibaca kena pada masanya, ia akan menyentak sampai senak.


Keputusan SPM 2021: Lebih 9,600 pelajar peroleh A semua mata pelajaran

Seramai 9,696 calon Sijil Pelajaran Malaysia (SPM) 2021 memperoleh keputusan cemerlang gred A+, A dan A- dalam semua mata pelajaran, umum Ketua Pengarah Pendidikan Nor Zamani Abdol Hamid.Dalam sidang media pengumuman keputusan peperiksaan SPM 2021 hari ini, beliau berkata gred purata nasional (GPN) yang dicatatkan bagi SPM 2021 adalah 4.86.Nilai GPN yang lebih kecil menunjukkan pencapaian calon yang lebih baik.GPN pada 2020 adalah 4.80, 4.86 pada 2019, 4.89 (2018), 4.90 (2017) dan 5.05 (2016).“Sebanyak 55.29% calon lulus sekurang-kurangnya semua mata pelajaran,” katanya.Zamani berkata calon SPM 2021 yang layak menerima sijil adalah 336,630 iaitu 88.09% dari 407,097 calon yang mendaftar.“Calon yang layak menerima sijil mesti lulus mata pelajaran bahasa Melayu dan Sejarah,” katanya serta menambah seramai 975 atau 69.10% daripada 1,411 calon berkeperluan khas (CBK) yang menduduki SPM 2021 juga layak mendapat sijil.Ditanya adakah beliau berpuas hati dengan keputusan SPM 2021, Zamani berkata secara umumnya, ia merupakan keputusan membanggakan kerana calon kali ini adalah kohort pertama yang mengikuti Kurikulum Standard Sekolah Menengah (KSSM) di Tingkatan Satu pada 2017.“Calon ini juga melalui pengalaman pembelajaran yang mencabar dalam norma baru sepanjang mereka berada di tingkatan empat dan lima akibat pandemik Covid-19.“Kita akui bukan mudah untuk membuat persediaan menduduki peperiksaan dengan keadaan pembelajaran secara bersemuka yang terhad,” katanya. Selari dengan pelaksanaan KSSM, peperiksaan SPM 2021 menawarkan 95 mata pelajaran iaitu 27 mata pelajaran baru dan 68 mata pelajaran sedia ada, dengan jumlah kertas peperiksaan adalah sebanyak 180.Calon SPM juga menduduki Ujian Lisan bahasa Melayu, bahasa Inggeris yang dijajarkan dengan Common European Framework of Reference for Languages (CEFR) dan Ujian Amali Sains (UAS), katanya. Beliau berkata penjajaran mata pelajaran Bahasa Inggeris kepada CEFR adalah selari dengan hasrat yang terkandung dalam English Language Education Reform in Malaysia: The Roadmap 2015-2025.“CEFR merupakan satu piawaian antarabangsa yang digunakan untuk menunjukkan tahap penguasaan bahasa murid. CEFR ini turut dipaparkan dalam sijil SPM calon,” katanya. Zamani berkata Lembaga Peperiksaan akan menjalankan kajian terperinci keputusan SPM 2021 memandangkan ia pertama kali dilaksanakan dalam format baru.“Keputusan SPM 2021 ini memang kita tidak buat perbandingan dengan tahun sebelumnya kerana ia kohort pertama lalui KSSM,” katanya.


Sorry.


Kerajaan peroleh tambahan 6.4 juta dos vaksin Covid-19, kata PM

Perdana Menteri Muhyiddin Yassin hari ini mengumumkan kerajaan telah menandatangani perjanjian dengan syarikat farmaseutikal AstraZeneca bagi memperoleh 6.4 juta dos vaksin Covid-19, iaitu tambahan 10% lagi kepada bekalan vaksin yang bakal diterima negara.Beliau berkata ini bermakna kerajaan kini memperoleh keseluruhan jaminan bekalan sebanyak 40%, termasuk menerusi dua perjanjian yang dimeterai sebelum ini bersama fasiliti Covax dan Pfizer.Menerusi perjanjian yang ditandatangani dengan fasiliti Covax dan Pfizer, Malaysia dijadualkan menerima bekalan yang meliputi 30% rakyat negara ini.“Kerajaan juga dalam proses rundingan akhir dengan Sinovac, CanSino dan Gamaleya bagi mendapatkan tambahan jaminan bekalan vaksin melebihi 80% jumlah populasi negara atau 26.5 juta,” katanya menerusi rakaman video berhubung perkembangan terkini isu itu yang disiarkan oleh Radio Televisyen Malaysia.Kerajaan sebelum ini menyasarkan untuk memastikan liputan vaksin kepada 70% rakyat.Perdana menteri berkata melalui kesemua rundingan dan perjanjian yang telah dan akan dimeterai setakat ini, kerajaan akan membelanjakan keseluruhan AS$504.4 juta atau RM2.05 bilionMengulas lanjut, Muhyiddin berkata perjanjian dengan Sinovac, CanSino serta Gamaleya juga akan memberi nilai tambah kepada sektor sains dan teknologi tempatan yang bakal memberi pulangan kepada rakyat serta pembangunan negara.“Ini termasuklah melakukan proses pembotolan vaksin dalam negara, penyelidikan dan pembangunan, serta perkongsian pengetahuan dan pemindahan teknologi,” katanya.Menurut Muhyiddin kerajaan akan terus mengadakan rundingan dengan syarikat-syarikat farmaseutikal lain bagi memastikan negara mempunyai jaminan akses bekalan vaksin mencukupi.“Vaksin yang diperoleh ini akan dipastikan selamat dan berkesan,” tegas beliau.Perdana menteri berkata kerajaan sedar usaha mencegah pandemik Covid-19 daripada terus menular adalah penting bagi memastikan keadaan ekonomi rakyat dan negara dapat dibaik pulih pada kadar segera.


Kedai tak benar ucapan ‘Merry Christmas’ di kek kerana sijil halal

Seorang lelaki terkejut apabila diberitahu sebuah kedai kek yang permintaannya menulis ucapan “Merry Christmas” di atas sebiji kek yang dipesan untuk dihantar kepada rakannya terpaksa ditolak, kerana kedai itu dalam proses untuk mendapatkan sijil halal daripada Jabatan Kemajuan Islam Malaysia (Jakim).Sebaliknya kek yang dihantar kepada penerima itu ditulis dengan ucapan “Selamat Bercuti”.“Saya belum pernah melalui kejadian seperti ini selama bertahun-tahun saya berurusan dengan kedai kek, tetapi kali ini, pihak pengurusan memohon maaf kepada saya dengan mengatakan ia sebahagian daripada syarat ketika proses audit,” kata lelaki yang enggan dikenali itu kepada MalaysiaNow.Dia juga merayu supaya tidak mendedahkan nama kedai kek tersebut kerana bimbang ia akan memberikan “publisiti tak sepatutnya” kepada mereka.“Ia mungkin satu kesilapan oleh seseorang di Jakim,” tambahnya.Jakim diberi kuasa sebagai satu-satunya badan yang dipertanggungjawabkan untuk mengeluarkan sijil perakuan halal bagi semua jenis makanan dan barangan serta restoran-restoran di seluruh negara.Semakan dalam Sistem Pengurusan Halal Malaysia mendapati salah satu syarat di bawah pembungkusan dan label menyatakan logo halal tidak digunakan pada label untuk tujuan promosi perayaan agama lain.Senarai semakan itu digunakan ketika audit dalaman sesuatu produk merangkumi semua peringkat bermula daripada sumber bahan mentah sehingga ke peringkat pengeluaran, penyimpanan dan peruncitan.Bagaimapun, ia tidak menyatakan dengan jelas sama ada kedai yang memiliki sijil perakuan halal dilarang menulis ucapan perayaan untuk orang bukan Islam seperti yang diminta pelanggan.MalaysiaNow menghubungi Bahagian Pengurusan Halal Jakim serta menteri yang bertanggungjawab Zulkifli Mohamad Al-Bakri, untuk mendapatkan penjelasan.Pada masa lalu, pengkritik bertindak mempersoal beberapa syarat yang ditetapkan oleh Jakim kepada pengeluar makanan dan francais yang ingin memperoleh sijil perakuan halal, termasuk melarang pengunaan nama-nama tertentu pada produk tersebut.Rangkaian pretzel popular Auntie Anne’s dan francais makanan segera A&W terpaksa menamakan semula produk popular mereka kerana syarat ditetapkan oleh Jakim melarang pengunaan perkataan seperti “dog” dan “beer” pada menu mereka.Sejak itu Auntie Anne’s menamakan semula “pretzel dog” menjadi “pretzel sausage”, manakala A&W terpaksa menukar nama dua hidangan popular mereka yang dikenali seluruh dunia: Coney Dog dan Root Beer, menjadi Coney Chicken (atau Beef) dan RB.


4 warga Malaysia masih berada di Ukraine

Empat warganegara Malaysia yang berdaftar dengan kedutaan besar Malaysia di Kyiv masih berada di Ukraine, Dewan Rakyat diberitahu hari ini.Menteri Luar Saifuddin Abdullah berkata pihak kedutaan melalui perwakilan Malaysia di negara-negara berdekatan Ukraine terutamanya di Warsaw, Poland sentiasa berhubung rapat dengan warganegara Malaysia yang masih berada di Ukraine.“Pihak kedutaan sentiasa bersedia untuk membantu sekiranya mereka berhasrat untuk keluar dari Ukraine. Bantuan yang diberikan termasuk memudah cara urusan kemasukan di sempadan-sempadan negara berkaitan.“(Ini termasuk) urusan dokumentasi, contohnya pengeluaran sijil perakuan cemas bagi mereka yang memerlukan, menjaga dan memastikan keadaan kebajikan mereka sentiasa terpelihara dan urusan lain yang berkenaan,” katanya ketika waktu pertanyaan menteri hari ini. Beliau berkata demikian bagi menjawab soalan M Kulasegaran (PH-Ipoh Barat) yang bertanyakan sama ada kerajaan menyedari jumlah rakyat Malaysia yang terkandas di Ukraine serta jenis bantuan yang telah dan akan disalurkan kepada mereka.


Kerajaan hanya longgar SOP PKP mengikut metrik risiko kementerian kesihatan

Kerajaan hari ini berkata sebarang keputusan untuk melonggarkan prosedur operasi standard (SOP) di bawah perintah kawalan pergerakan (PKP) sekiranya angka jangkitan harian menurun di bawah 4,000 akan dirujuk kepada tahap metrik risiko kementerian kesihatan (KKM).Menteri Kesihatan Dr Adham Baba berkata metrik tersebut akan dipertimbangkan mengikut beberapa faktor pertimbangan sebelum langkah-langkah PKP dilonggarkan.Metrik risiko tersebut termasuk kadar kes jangkitan harian, jumlah kematian, dan kadar positiviti dan kapasiti petugas barisan hadapan dan hospital.“Metrik risiko yang kita ambil ialah kes jangkitan 8,000 ke atas perlu ‘total lockdown’, 4,000 ke 8,000 kes untuk PKP,” katanya dalam sidang media hari ini.“Metrik-metrik ini digunakan untuk merancang perkara-perkara yang dirancang untuk tindakan berkaitan kesihatan awam.”Menteri Kanan (Kluster Pertahanan) Ismail Sabri Yaakob sebelum ini berkata kerajaan akan mempertimbangkan untuk melonggarkan SOP sekatan pergerakan penuh jika kes jangkitan harian menurun sehingga bawah 4,000.“Bukan bermakna kita tamatkan PKP, tapi mungkin kita ‘review’ balik dari segi SOP yang mana boleh kita longgarkan sedikit,” katanya sambil menambah kementerian pertahanan akan mencadangkan perkara tersebut kepada Majlis Keselamatan Negara.Sekatan pergerakan penuh dilaksanakan pada 1 Jun lalu dijadualkan berakhir hari ini, namun ia dilanjutkan sehingga 28 Jun depan susulan trend kes jangkitan harian masih tidak menyusut dari 5,000 kes.


Mahkamah Tinggi tolak permohonan Indira untuk mulakan prosiding terhadap KPN

Mahkamah Tinggi Ipoh hari ini menolak permohonan kebenaran oleh M Indira Gandhi untuk memulakan prosiding menghina mahkamah terhadap ketua polis negara (KPN) dan pegawai bawahannya atas dakwaan kegagalan mendapatkan semula anak perempuannya, Prasana Diksa.
Pesuruhjaya kehakiman Bhupindar Singh Gurcharan Singh Preet berkata keputusan itu dibuat selepas mendengar hujahan kedua-dua pihak berhubung permohonan kebenaran memulakan prosiding berkaitan dakwaan kegagalan menangkap bekas suami Indira, Muhammad Riduan Abdullah serta memulangkan anak perempuan yang diambil lelaki mualaf itu, 13 tahun lepas.
"Permohonan ditolak selepas mendengar hujahan kedua-dua pihak dan tiada perintah untuk kos," katanya.
Indira yang hadir bersama peguam L Pavitra ketika ditemui pemberita di luar mahkamah berkata pihaknya akan memfailkan rayuan bagi memohon kebenaran memulakan prosiding itu di Mahkamah Rayuan.
Indira memfailkan saman pada 28 Oktober 2020 dan menamakan KPN, polis, Kementerian Dalam Negeri (KDN) serta kerajaan sebagai defendan pertama hingga keempat.
Pernyataan tuntutan Indira, 47, mendakwa KPN dengan sengaja dan cuai tidak menghiraukan perintah mandamus Mahkamah Persekutuan kerana gagal membuat siasatan atau mengambil tindakan sewajarnya untuk mengembalikan anaknya, Prasana, yang kini berusia 14 tahun.
Beliau mendakwa kesemua defendan juga berperanan membuat keputusan atau memberikan arahan kepada PDRM bagi melaksanakan waran komital terhadap bekas suaminya itu seperti diarah oleh Mahkamah Persekutuan pada 29 April 2016.
Plaintif juga mendakwa kelakuan kesemua defendan secara langsung menyebabkan perpisahan antara beliau dengan anak bongsunya itu berlanjutan sehingga hari ini dan bekas suaminya berjaya melarikan diri.
Justeru, beliau menuntut RM100 juta sebagai ganti rugi am, ganti rugi teruk dan ganti rugi teladan serta faedah selain memohon deklarasi bahawa KPN telah melakukan "tort of nonfeasance" atau dengan sengaja tidak mengambil tindakan di pejabat awam manakala PDRM, KDN dan kerajaan bertanggungjawab secara vikarius bagi ‘tort of nonfeasance’ yang dilakukan KPN.


Kapal tempur pesisir tak siap, PAC panggil Zahid Hamidi

Jawatankuasa Kira-Kira Wang Negara (PAC) akan memanggil beberapa saksi termasuk bekas menteri pertahanan, Ahmad Zahid Hamidi berhubung isu kegagalan pembekalan enam buah kapal peronda generasi kedua kapal tempur pesisir (LCS) Kementerian Pertahanan yang bernilai RM9 bilion.Pengerusi PAC Parlimen Wong Kah Woh berkata, mereka yang turut akan dipanggil termasuk bekas panglima tentera laut, Abdul Aziz Jaafar dan Boustead Naval Shipyard (BNS) Sdn Bhd, selaku kontraktor utama projek kapal LCS.Wong dalam satu kenyataan turut berkata PAC juga akan menjalankan lawatan tapak pembinaan kapal LCS di Lumut, Perak pada Januari 2021.“PAC Parlimen berhasrat untuk melengkapkan dan membentangkan Laporan PAC berhubung isu pembekalan enam kapal generasi kedua LCS ini ke Dewan Rakyat dalam sidang Parlimen pada Mac 2021,” katanya.Tambahnya, isu tersebut dilaporkan dalam Laporan Ketua Audit Negara (LKAN) 2019 Siri 1 (Pengauditan Pematuhan Kementerian / Jabatan Persekutuan) dan juga dalam Laporan Siasatan Jawatankuasa Siasatan Tadbir Urus, Perolehan dan Kewangan Kerajaan (JKSTUPKK) Jabatan Perdana Menteri.Katanya, setakat ini empat mesyuarat dan prosiding dengan beberapa saksi dipanggil termasuk Ketua Audit Negara Nik Azman Nik Abdul Majid, Ketua Setiausaha Pertahanan Malaysia Muez Abdul Aziz, Pengerusi JKSTUPK Ambrin Buang.“Pelantikan kontraktor utama iaitu BNS Sdn Bhd dilakukan secara rundingan terus. Sehingga Oktober 2020, sejumlah RM6.083 bilion dibayar dan tidak ada sebuah pun kapal LCS yang siap dibina walaupun mengikut jadual sepatutnya dua buah kapal telah siap dibina setakat ini,” katanya.Wong berkata kegagalan penyiapan kapal ini adalah amat serius kerana ia bukan sahaja membabitkan kelemahan atau kegagalan dari segi tadbir urus, perolehan dan kewangan tetapi juga memberikan impak terhadap keselamatan dan pertahanan negara.“PAC Parlimen berpendapat bahawa suatu penyelesaian hendaklah diputuskan oleh kerajaan secepat mungkin”.


7 lagi positif Covid-19 kluster penjara reman adalah banduan

Tujuh lagi individu positif Covid-19 yang disahkan semalam membabitkan kluster Penjara Reman di Penjara Reman Pulau Pinang adalah banduan yang tinggal di dalam sel sama dengan lapan orang yang turut positif sebelum ini.Pengarah Penjara Reman Pulau Pinang Mohamed Jusoh Ismail berkata kesemua mereka kini menerima rawatan di Hospital Pulau Pinang dan dalam keadaan stabil.“Tujuh lagi individu yang disahkan positif Covid-19 semalam merupakan banduan daripada sel sama dengan lelaki yang meninggal dunia pada 5 Oktober lepas dan tujuh (banduan) yang juga positif sebelum ini, setakat ini kami belum tahu punca bagaimana mereka dijangkiti penyakit itu.“Mana-mana banduan atau petugas yang mempunyai kontak rapat dengan mereka (tujuh individu positif Covid-19) diasingkan serta dikuarantin dalam usaha membendung penularan wabak Covid-19 di dalam penjara,” katanya ketika dihubungi Bernama hari ini.Ujian saringan Covid-19 ke atas banduan masih diteruskan dan sehingga semalam, kira-kira 1,000 banduan daripada 2,300 orang yang berada di dalam penjara disaring.Beliau berkata sejak terdapat kes Covid-19 di Penjara Reman Pulau Pinang pada 5 Oktober, semua banduan baru dihantar ke penjara sementara iaitu Pusat Latihan Khidmat Negara (PLKN) untuk dikuarantin terlebih dahulu.Jusoh berkata kesemua 320 petugas di Penjara Reman Pulau Pinang selesai menjalani ujian saringan Covid-19 dan tiada kakitangan yang didapati positif penyakit itu.“Kami akan pastikan semua banduan yang berada di dalam penjara menjalani ujian saringan Covid-19, saya bagi pihak Penjara Reman Pulau Pinang mengucapkan terima kasih atas kerja keras pasukan perubatan Kementerian Kesihatan (KKM) yang bertungkus lumus setiap hari memastikan mereka (banduan) menjalani ujian saringan,” katanya.Beliau berkata sejak terdapat kes Covid-19 di Penjara Reman Pulau Pinang pada 5 Oktober, semua banduan baru dihantar ke penjara sementara iaitu Pusat Latihan Khidmat Negara (PLKN) untuk dikuarantin terlebih dahulu.Sementara itu, tinjauan Bernama mendapati terdapat pergerakan kenderaan KKM membawa petugas mereka masuk ke dalam kawasan penjara untuk menjalankan ujian saringan Covid-19 ke atas banduan seawal 8 pagi.Semalam, Ketua Pengarah Kesihatan Dr Noor Hisham Abdullah memaklumkan terdapat tujuh lagi kes Covid-19 baru membabitkan kluster Penjara Reman direkodkan dan menjadikan keseluruhan sebanyak 15 kes termasuk banduan yang meninggal dunia pada 5 Oktober.


Jangan kata Agong tak adil

“Seri Paduka Baginda menegaskan bahawa Belanjawan Negara 2021 yang akan dibentangkan di sidang Parlimen adalah amat penting kepada rakyat dalam menangani wabak Covid-19 dan memulihkan ekonomi negara. Justeru, peruntukan kewangan amat diperlukan oleh petugas barisan hadapan bagi melancarkan tugas dan tanggungjawab mereka.”Petikan di atas merupakan utusan yang paling penting di dalam mesej Yang di Pertuan Agong semalam di dalam kenyataan yang dikeluarkan Datuk Pengelola Bijaya Diraja Istana Negara Ahmad Fadil Shamsuddin semalam yang menolak permohonan kerajaan untuk mengisytiharkan darurat bagi memerangi ancaman wabak Covid-19 di Malaysia.Agong mengingatkan semua pihak mengenai betapa pentingnya Belanjawan 2021 negara dapat diluluskan agar usaha kerajaan melawan Covid-19 dapat diteruskan dengan lancar. Atas konteks ini juga, Agong meminta agar semua ahli politik menghentikan segala “politicking” yang boleh mengganggu kestabilan pemerintahan negara.Pendek kata, apa yang dihajati kerajaan Muhyiddin melalui cadangan darurat sudah tercapai.Politik negara jadi tidak menentu ekoran pendedahan surat Presiden Umno Ahmad Zahid Hamidi dan bekas presiden Umno Najib Razak kepada Agong yang menyatakan mereka menyokong Anwar Ibrahim sebagai perdana menteri ke-9.Meskipun Zahid sudah mengeluarkan kenyataan baru di atas nama parti bahawa Umno kini bersetuju melakukan gencatan senjata, dan mendokong kerajaan Perikatan Nasional (PN) di dalam usahanya memerangi wabak Covid-19, sayangnya kenyataan itu tidak dapat menyakinkan sesiapa.Ini kerana sehingga kini Zahid dan Najib tidak pernah menafikan surat sokongan kepada Anwar yang diserahkan kepada Agong.Mengambil iktibar apa yang berlaku di Sabah dan potensi Parlimen akan terbubar ekoran permainan politik pihak tertentu ketika wabak Covid-19 masih mengganas, maka dipercayai lahirlah cadangan darurat ini agar apa yang berlaku di Sabah yang menyebabkan pandemik mengganas dapat dielakkan.Kini, Agong sudah bertitah bahawa darurat tidak perlu kerana yakin dengan kemampuan kerajaan Muhyiddin Yassin untuk memerangi wabak Covid-19 yang terbukti berkesan setakat ini.Gesaan Agong agar semua ahli politik berhenti bermain politik secara tidak langsung menyelamatkan Belanjawan 2021 daripada digagalkan oleh permainan politik pihak tertentu.Ini kerana, kini diyakini semua ahli Parlimen kerajaan PN, terutamanya mereka daripada Umno, akan menjunjung titah Agong dan mendokong Belanjawan 2021 untuk diluluskan tanpa sebarang sabotaj.Pendek kata, apa yang dihajati kerajaan Muhyiddin melalui cadangan darurat sudah tercapai.Semua ini hanya dapat terjadi kerana Malaysia mempunyai seorang Agong yang adil dan bijaksana.Ketika Anwar mengadap untuk meminta dilantik sebagai perdana menteri ke-9, Agong perkenan, lalu menolak permohonan tersebut kerana presiden PKR itu tidak menunjukkan bukti sahih bahawa beliau mencapai angka 112 ahli Parlimen.Kini, ketika perdana menteri meminta mengadap untuk mempersembahkan cadangan darurat, Agong perkenan, lalu menolak cadangan itu setelah mendapat pandangan Majlis Raja-Raja Melayu.Bukan sahaja cadangan ketua pembangkang ditolak, hatta cadangan perdana menteri pun ditolak. Ini menunjukkan sistem demokrasi raja berperlembagaan negara cukup subur dan tiada sebarang unsur diktator seperti yang didakwa.Kedua-dua episod ini memahatkan imej Agong di hati rakyat buat selama-lamanya – sebagai penyelamat negara, raja yang adil dan tempat rakyat bergantung ketika 222 ahli Parlimen gagal mencapai kata sepakat untuk mendahulukan negara dan kebajikan rakyat.Daulat Tuanku!


2 bekas PM diarah fail pernyataan pembelaan kes batal projek HSR

Mahkamah Tinggi hari ini mengarahkan dua bekas perdana menteri Dr Mahathir Mohamad dan Muhyiddin Yassin serta tiga lagi memfailkan pernyataan pembelaan dalam saman berhubung penamatan Projek Kereta Api Berkelajuan Tinggi Kuala Lumpur-Singapura (HSR) selewat-lewatnya 28 Februari ini.
Selain Dr Mahathir dan Muhyiddin, turut dinamakan sebagai defendan ialah bekas menteri di Jabatan Perdana Menteri (Ekonomi) Mustapa Mohamed, bekas menteri pengangkutan Wee Ka Siong dan kerajaan.
Peguam Mohaji Selamat, mewakili  plaintif Mohd Hatta Sanuri, 47, berkata mahkamah juga mengarahkan anak guamnya memfailkan jawapan kepada pernyataan pembelaan pada 28 Mac.
"Pengurusan kes selanjutnya ditetapkan pada 30 Mac ini," katanya ketika dihubungi selepas pengurusan kes di hadapan Penolong Kanan Pendaftar Nur Shasha Hidayah Nor Azahar secara dalam talian hari ini.
Tindakan saman itu difailkan Mohd Hatta pada 30 Dis tahun lepas, mewakili dirinya dan lebih 32 juta rakyat Malaysia yang terkesan dan kecewa dengan pembaziran yang telah dilakukan oleh kesemua defendan.
Dalam pernyataan tuntutan, Mohd Hatta selaku plaintif mendakwa Dr Mahathir, yang ketika itu Perdana Menteri ketujuh telah melakukan kecuaian dan menyalah guna jawatan awam apabila mengambil keputusan menangguhkan projek HSR, menyebabkan kerajaan dan seluruh rakyat Malaysia perlu membayar pampasan kepada Kerajaan Singapura hampir RM46 juta.
Plaintif juga mendakwa Muhyiddin, yang ketika itu perdana menteri kelapan turut cuai dan menyalah guna jawatan awam apabila menamatkan projek berkenaan sehingga kerajaan dan semua rakyat Malaysia termasuk plaintif selaku pembayar cukai perlu mengeluarkan wang RM320,270,519.24 sebagai pampasan pembatalan Perjanjian Dua Hala antara Malaysia dan Singapura yang dipersetujui.
Dakwa plaintif, Mustapa, yang bertanggungjawab dalam menguruskan projek itu telah melakukan kecuaian ketika menangguhkan projek tersebut sehingga menyebabkan wang negara perlu dikeluarkan sebanyak RM46 juta.
Selain itu, Mohd Hatta mendakwa Wee juga cuai semasa menguruskan projek tersebut yang merupakan pengangkutan awam bagi rakyat Malaysia sehingga mendatangkan kesusahan dan kerugian berjumlah RM46 juta dan RM320,270,519.24 kepada rakyat Malaysia sekali gus menafikan hak rakyat untuk menikmati sistem pengangkutan kelas pertama di peringkat antarabangsa yang pantas, selamat dan murah.
Pada 1 Januari 2021, Malaysia dan Singapura mengumumkan penamatan projek HSR sejauh 350 kilometer kerana kedua-dua negara gagal mencapai persetujuan mengenai perubahan yang dicadangkan oleh Malaysia sebelum perjanjian projek itu luput pada 31 Disember 2020.
Sehubungan itu, Malaysia telah membayar S$102.8 juta (RM320.27 juta) kepada Singapura untuk kos yang ditanggung bagi pembangunan projek HSR dan berkaitan dengan pelanjutan penggantungannya.


Zahid masuk hospital, perbicaraan rasuah mungkin tangguh lagi

Perbicaraan kes rasuah Ahmad Zahid Hamidi nampaknya akan sekali lagi ditangguh bagi kali ketiga selepas presiden Umno itu dimasukkan ke sebuah hospital swasta di Shah Alam.Sumber di hospital tersebut berkata Zahid dimasukkan pada Ahad lalu, namun butiran sakit yang dihidapinya tidak diberikan.Ketika dihubungi, peguam Zahid, Hisyam Teh Poh Teik mengesahkan anak guamnya tidak akan menghadiri mahkamah esok.“Saya akan maklumkan kepada mahkamah nanti,” katanya kepada MalaysiaNow.Zahid berdepan 40 pertuduhan rasuah berhubung sistem visa luar negara (VLN).Perbicaraan yang sudahpun ditangguhkan dua kali ekoran perintah kawalan pergerakan (PKP) dijadualkan bersambung esok di Mahkamah Tinggi Shah Alam.Zahid yang merupakan timbalan perdana menteri dan menteri dalam negeri ketika Najib Razak menerajui pentadbiran bakal berdepan hukuman 20 tahun penjara jika disabitkan kesalahan bagi 33 pertuduhan menerima rasuah berjumlah sekitar RM42 juta dari sebuah syarikat bagi melanjutkan kontrak sebagai operator sistem visa luar negara.Beliau turut didakwa menerima suapan dalam pelbagai wata wang – S$1,150,000, RM3,000,000, €15,000 dan AS$15,000 – daripada syarikat yang sama.


Kastam AS isytihar produk Sime Darby Plantation tidak guna buruh paksa

Pihak berkuasa kastam Amerika Syarikat mengisytiharkan produk minyak sawit yang dihasilkan Sime Darby Plantation tidak lagi dihasilkan dengan buruh paksa, menurut notis di pendaftar Persekutuan AS semalam.
Barangan yang dihasilkan Sime Darby Plantation disekat daripada memasuki AS sejak 2020 kerana disyaki mengamalkan kerahan buruh paksa.
Tahun lalu, Jabatan Kastam dan Perlindungan Sempadan (CBP) AS berkata ia mempunyai maklumat yang mencukupi bahawa firma itu menggunakan "buruh paksa" dan barangan itu tertakluk kepada rampasan.
Sebagai tindak balas, Sime Darby Plantation melantik perunding perdagangan beretika untuk mengaudit kemudahannya, dan tahun lalu memperuntukkan kira-kira AS$20 juta (RM85.52 juta) untuk membayar pampasan kepada bekas pekerja asing dan sedia ada yang dibayar yuran pengambilan untuk mendapatkan pekerjaan di firma itu.
CBP, memetik maklumat tambahan yang diterimanya, berkata ia kini "mengisytiharkan bahawa produk itu tidak lagi dilombong, dikeluarkan, atau dikilang sepenuhnya atau sebahagiannya dengan penggunaan banduan, buruh paksa, atau pekerja oleh Sime Darby Plantation.".
CBP tidak menyatakan bukti yang diterimanya atau sama ada larangan import firma itu ditarik balik. Agensi itu bagaimanapun enggan mengulas lanjut.
Sime Darby berkata firma itu menyedari notis AS itu.
"Kami optimis bahawa langkah besar yang kami lakukan dalam memperkukuh kualiti hidup tenaga kerja kami tidak lama lagi akan diiktiraf oleh USCBP dan kami akan dibenarkan untuk menyambung semula eksport ke Amerika Syarikat," kata seorang jurucakap dalam e-mel kepada Reuters .
Sime Darby Plantation adalah antara lapan firma Malaysia yang diharamkan oleh AS sejak empat tahun lalu kerana dakwaan buruh paksa.
Malaysia pada 2021 mengumumkan rancangan kerajaan untuk menghapuskan amalan seperti ikatan hutang, asrama yang tidak bersih untuk pekerja, dan kerja lebih masa yang berlebihan, menjelang 2030.


12 menteri PN hantar surat kepada Agong tak wajar, kata Umno

Tindakan 12 anggota jemaah menteri daripada Perikatan Nasional (PN) menghantar surat kepada Yang di-Pertuan Agong Sultan Abdullah Sultan Ahmad Shah untuk menyatakan pendirian mereka tidak bersetuju pilihan raya umum (PRU) diadakan tahun ini, disifatkan tidak wajar.
Setiausaha Agung Umno Ahmad Maslan berkata tindakan menteri Kabinet daripada Bersatu dan PAS itu secara tidak langsung melambangkan ketidakpercayaan mereka terhadap kerajaan pimpinan Perdana Menteri Ismail Sabri Yaakob dan boleh menjejaskan keabsahan kerajaan.
"Ia dilihat sebagai sesuatu yang tidak baik berlaku dalam pentadbiran sekarang bila  ada 12 menteri yang tulis surat sedemikian rupa walhal selaku ahli Kabinet mereka boleh menyelesaikan dalam mesyuarat Kabinet.
“Semakin kurang keabsahan (dalam kerajaan) kalau 100% keabsahan sekarang tinggal 60% sahaja, 40% keabsahan sudah hilang. Sewajarnya surat itu tidak disebar, permasalahan seperti itu boleh dibincang dalam Kabinet," katanya kepada pemberita sebelum merasmikan mesyuarat Puteri Umno Bahagian Pontian di Dewan Umno Pontian, hari ini.
Ahmad mengulas tindakan 12 menteri daripada Bersatu dan PAS yang menghantar surat kepada Yang di-Pertuan Agong bagi menyatakan ketidaksetujuan melaksanakan PRU15 tahun ini dengan alasan mahu memberi tumpuan kepada kebajikan rakyat.
Dalam perkembangan berkaitan, Ahmad, yang juga ahli Parlimen Pontian berkata kesemua 191 bahagian membabitkan Wanita, Pemuda dan Puteri Umnoseluruh negara menggerakkan jentera pilihan raya bagi menghadapi PRU15 yang semakin hampir.


Najib, Nazifuddin dapat kebenaran merayu kes cukai tertunggak

Najib Razak dan anaknya Mohd Nazifuddin boleh merayu di Mahkamah Persekutuan berhubung penghakiman terus diperoleh Lembaga Hasil Dalam Negeri (LHDN) dalam kes cukai tertunggak, masing-masing berjumlah RM1.69 bilion dan RM37.6 juta.Ini susulan keputusan sebulat suara panel tiga hakim diketuai Ketua Hakim Negara Tun Tengku Maimun Tuan Mat yang membenarkan Najib dan Mohd Nazufuddin sebagai pemohon merayu terhadap keputusan Mahkamah Rayuan itu.“Adalah keputusan sebulat suara kami bahawa keperluan Seksyen 96 (a) dan (b) Akta Mahkamah Kehakiman 1964 telah dipenuhi dari segi Lampiran 1 (Usul untuk kebenaran merayu),” kata Tengku Maimun yang bersidang bersama hakim Mahkamah Persekutuan Nallini Pathmanathan dan Mary Lim Thiam Suan.Seksyen 96 (a) dan (b) akta itu menyatakan bahawa kebenaran hanya akan diberikan oleh Mahkamah Persekutuan atau Mahkamah Rayuan dalam kausa sivil yang melibatkan soal prinsip am yang diputuskan buat kali pertama atau persoalan kepentingan yang menjadi hujah lanjut dan keputusan Mahkamah Persekutuan adalah untuk faedah awam atau daripada apa-apa keputusan tentang kesan mana-mana peruntukan Perlembagaan termasuk kesahihan undang-undang bertulis yang berkaitan dengan peruntukan sedemikian.Bekas perdana menteri dan anak lelakinya memohon kebenaran untuk memfailkan rayuan terhadap penghakiman terus yang diperoleh LHDN untuk mendapatkan lebih RM1.7 bilion tunggakan cukai daripada mereka. Dua Mahkamah Tinggi telah membenarkan permohonan LHDN untuk mendapatkan penghakiman terus bagi memperoleh semula tunggakan cukai sebanyak RM1.69 bilion daripada Najib dan RM37.6 juta daripada Mohd Nazifuddin, bagi tempoh antara 2011 dan 2017.Penghakiman terus adalah apabila mahkamah memutuskan kes tertentu melalui hujahan tanpa mendengar keterangan saksi dalam perbicaraan.Najib dan Mohd Nazifuddin gagal dalam rayuan mereka di Mahkamah Rayuan pada 9 Sept 2021 untuk mengetepikan penghakiman terus itu.Mahkamah Rayuan bagaimanapun membenarkan permohonan mereka untuk menangguhkan perintah penghakiman terus itu sementara menunggu pendengaran permohonan kebenaran merayu di Mahkamah Persekutuan.Dalam kes sivil, pihak litigasi mesti mendapatkan kebenaran terlebih dahulu sebelum mereka boleh meneruskan rayuan mereka di Mahkamah Persekutuan. Terdahulu, peguam Muhammad Shafee Abdullah, yang mewakili Najib dan Nazifuddin berhujah bahawa tindakan LHDN itu berniat jahat dan jelas responden (LHDN) berusaha untuk memufliskan anak guamnya walaupun sebelum Pesuruhjaya Khas Cukai Pendapatan (PKCP) boleh mendengar merit pembelaan mereka terhadap taksiran cukai tambahan yang dikemukakan terhadap mereka.LHDN diwakili oleh timbalan peguamcara hasil Hazlina Hussain manakala peguam Anand Raj dari Badan Peguam Malaysia bertindak sebagai “amicus curiae” atau sahabat mahkamah.Sementara itu, seorang lagi peguam Najib dan Mohd Nazifuddin, Wee Yeong Kang ketika dihubungi berkata mereka akan memfailkan notis rayuan secepat mungkin.


24.8% populasi kanak-kanak terima dos pertama vaksin Covid-19

Sebanyak 879,264 individu atau 24.8% populasi kanak-kanak berusia lima hingga 11 tahun di Malaysia telah menerima dos pertama vaksin Covid-19 melalui Program Imunisasi Covid-19 Kebangsaan Kanak-Kanak (PICKids) setakat semalam.Berdasarkan data menerusi laman web CovidNow, sejumlah 14,660,956 individu atau 62.3% populasi dewasa di negara pula telah menerima dos penggalak Covid-19 dan seramai 22,949,368 atau 97.5% telah melengkapkan vaksinasi mereka manakala 23,229,321 atau 98.7% telah menerima sekurang-kurangnya satu dos vaksin.Bagi remaja berusia 12 hingga 17 tahun, sebanyak 2,801,180 individu atau 90% daripada populasi itu telah melengkapkan vaksinasi mereka manakala 2,896,290 atau 93.1% telah menerima sekurang-kurangnya satu dos vaksin.Vaksinasi harian semalam menyaksikan 115,202 dos vaksin diberikan meliputi 34,200 dos pertama, 1,259 dos kedua dan 79,743 dos penggalak, menjadikan jumlah kumulatif dos vaksin yang diberikan di bawah Program Imunisasi Covid-19 Kebangsaan (PICK) sebanyak 67,208,978.Sementara itu, menurut portal GitHub KKM, 75 kes kematian akibat Covid-19 direkodkan semalam dengan 22 kes di Selangor, diikuti Johor (13), Sabah (11) dan masing-masing tujuh kes di Perak dan Kedah.Selain itu, Pulau Pinang, Kelantan dan Melaka masing-masing merekodkan tiga kes, Terengganu dua kes manakala Negeri Sembilan, Pahang, Sarawak serta Kuala Lumpur masing-masing satu kes.


GPS ulangi ikrar sokong Muhyiddin

Kerajaan Gabungan Parti Sarawak (GPS) hari ini mengulangi pendiriannya untuk menyokong pentadbiran Perikatan Nasional (PN), mengatakan gabungan itu tidak akan mengalihkan sokongannya terhadap Perdana Menteri Muhyiddin Yassin.Bercakap pada sidang media di Kuching, Ketua Menteri Sarawak Abang Johari Openg berkata penting adalah penting ketika ni untuk menjaga kestabilan politik, terutama ketika negara masih memerangi wabak Covid-19.“Kami telah bincangkan dan capai konsensus mengenai apa yang berlaku di Kuala Lumpur,” katanya.“Pendirian kami, GPS menyokong kerajaan PN di bawah kepimpinan Perdana Menteri Muhyiddin Yassin.”Abang Johari turut mendesak semua ahli politik untuk berganding bahu dalam menghadapi krisis Covid-19.“Ini bukan masa untuk politicking yang boleh merosakkan kestabilan. Ini adalah masa untuk semua ahli politik bersatu, dan bawa negara keluar daripada krisis pandemik ini.”


Apabila Jepun masuk Malaya

Aku membuka kisah Jepun ini bukan bermakna aku sendiri mengalami zaman Jepun.Tidak.Aku dilahirkan pada zaman penjajahan Inggeris.Kisah-kisah Jepun ini aku dengar dari emak dan dari apa yang aku dengar – borak-borak dan sembang kedai kopi ketika aku membesar.Kisah-kisah ini aku dengar lama dahulu. Aku simpan sebagai khazanah ingatan.Maka sampai masanya aku buka surah-surah itu untuk kita sama-sama berkongsi cerita.Ini cerita dari mulut ke mulut. Cerita dari sana cerita dari sini.Dari telinga ke telinga. Dari telinga ke ingatan. Dari ingatan ke komputer.Kisah-kisah ini sahih. Kisah ini menjadi sebahagian daripada pembentukan nilai dan keperibadian aku.Aku ini sebenarnya adalah daripada jumlah semua hitungan kisah-kisah ini.Aku dibesarkan dengan kisah-kisah ini.Aku juga ada mendengar kisah Nenek Kebayan, Sang Kelembai, Ikan Kaloi, Gergasi atau Anak Buloh Betong. Tanpa kisah-kisah ini, aku tidak akan menjadi aku.Kisah dan surah ini mendidik aku untuk menjadi aku.Untuk berani berkelana sebatang kara.Untuk menjadi sebutir kelapa yang hanyut dari hulu sungai ke lautan yang maha luas hingga terdampar menjadikan aku sebuah pulau.Emak aku bercerita ketika menjadi guru di Seri Menanti dan kemudian Sekolah Tengkek, dia selalu pergi ke Kuala Pilah.Setiap bulan untuk mengambil duit gaji dari Pejabat Tuan DO. Di Kuala Pilah ada sebuah kedai pinggan mangkuk Jepun.Emak aku selalu berkisah tentang membeli pinggan mangkuk tembikar yang amat murah dari kedai Jepun itu.Mengikut surah emak aku warga Pilah, warga Padang Lebar semua tahu tentang kedai Jepun itu.Ketika aku mendengar emak bercerita, aku tidak tahu apa makna kedai Jepun itu.Tidak juga faham kenapa keluarga Jepun ini amat baik dengan Cikgu Zaleha binti Sidek hingga diajak bertandang ke rumah untuk bergambar.Bila aku dewasa maka aku sedar. Sebenarnya kedai Jepun ini adalah sebahagian daripada perancangan strategi Jepun untuk menawan Tanah Melayu.Ini perancangan berjangka lama.Hari ini kita mengetahui bahawa kumpulan tentera Jepun sudah lama mengatur dan menyusun perancangan untuk menakluki negeri-negeri di kepulauan Melayu.Kedai pinggan mangkuk Jepun hanyalah muka depan untuk pejabat risik-merisik dan tempat mengumpul maklumat.Di belakang kedai tembikar ini ialah jaringan agen Jepun yang bertugas mengumpul dan membaca suasana dan cuaca politik Tanah Melayu.Jaringan risikan yang dipasang di serata Kepulauan Melayu ini dikepalai oleh lembaga yang dikenali dengan nama Kempeitai.Lembaga mata-mata tentera ini ditubuhkan dalam tahun 1881 di bawah kementerian dalam negeri Jepun. Lembaga ini dihapuskan bila Jepun kalah pada tahun 1945.Pasukan Schutzstaffel – SS – untuk Adolf Hitler (1889-1945) di Berlin.Pasukan Kempeitai adalah untuk Jeneral Tojo (1884-1948) di Tokyo.Kedai pinggan mangkuk Jepun ini kalau tidak menjadi pusat risikan, busuk-busuk pun pasti ada peranan lain.Dalam istilah CIA – lembaga risikan Amerika atau KGB -lembaga risikan Rusia – kedai pinggan mangkuk ini boleh menjadi “listening post” – tempat mendengar labun.Melalui kedai-kedai pinggan mangkuk ini, Jepun tahu tentang sentimen Melayu terhadap pendatang China di Tanah Melayu.Jepun tahu sikap feudal Melayu.Jepun tahu siapa pejuang nasionalis Melayu. Siapa pemimpin politik Melayu. Siapa pemimpin Parti Komunis Malaya. Apa peranan pendatang China di Tanah Melayu.Labun-laun kosong ini amat penting untuk risikan. Labun akan didengar oleh semua ke telinga lintah Jepun yang dipasang.Apa peranan dan sikap pendatang China di Tanah Melayu ini amat-amat penting untuk strategi Jepun.Sebelum Jepun masuk ke Tanah Melayu, bala tentera imperial Jepun masuk menyerang Tanah Besar China pada 7 Julai 1937. China menjadi musuh utama Jepun sebelum pecah Perang Dunia Kedua.Justeru kerana itu semua maklumat risikan dan labun harian wajib dikumpul, dihantar dari Kuala Pilah ke Tokyo untuk dianalisa oleh Jeneral Tojo.Pada 7 Disember 1941 tentera udara Jepun menyerang Pearl Harbor di Hawaii.Serangan terhadap Amerika ini hanya alasan untuk jadi sebab penyebab Amerika masuk perang.Semua dirancang. Malah Amerika sendiri sudah lama tahu akan projek “Pearl Harbor”.Amerika sengaja mendorong Jepun untuk menyerang.Kumpulan pemilik industri senjata Amerika mahu rakyat menyokong presiden untuk bersama masuk ke dalam kancah perang Dunia Kedua. Ketika Pearl Harbor dibom oleh Jepun, Eropah sedang berperang dengan Hitler. Dasar Amerika ketika itu masih berkecuali.Justeru serangan Jepun ke Pearl Harbor ini di “ah lan wah sahlan” kan oleh tuan pemilik industri senjata. Kecil Proton Saga, treler Volvo ditunggukan.Tuan pemilik industri senjata Amerika mengibar “bunga manggar” menyambut serangan Jepun terhadap Pearl Harbor.Justeru esoknya pada 8 Disember hanya sehari sesudah Pearl Harbor dibom, tentera Jepun mendarat ke Patani Selatan Siam dan di Kota Bharu.Jepun masuk ke Tanah Melayu melalui Kelantan negeri di wilayah Pantai Timur.Jepun sudah kenal punat mana yang wajib ditekan. Punat mana yang jangan diusik, dan punat mana tentera Inggeris lemah.Pada 10 Disember kapal terbang pengebom Jepun berjaya menenggelamkan dua kapal perang Inggeris – HMS Prince of Wales dan HMS Repulse yang berlabuh di pesisiran laut Pahang. Senjata laut Inggeris tewas.Daripada kisah yang aku dengar, askar Jepun berbasikal dari Utara Tanah Melayu ke Selatan hingga ke Singapura.Tentera Inggeris mendapat pukulan teruk dari askar Jepun. Hampir satu bulan pertempuran berlaku.Pada 31 Januari 1942, Inggeris mengundur dan mengaku kalah.Ketika Jepun mengasak tentera kolonial Inggeris, emak aku masih lagi menjadi cikgu di Sekolah Tengkek.Guru Besar Sekolah Tengkek ketika ia itu ialah Cikgu Bador.Cikgu Bador ini berkahwin dengan Zabedah binti Ibrahim sepupu kepada kepada emak aku.Ibrahim ini ialah abang kepada Tok Wan aku, Rahmah binti Kecik.Cikgu Bador guru besar Sekolah Tengkek ini seorang ilmuan. Dia tidak mahu sekolah ditutup. Untuk dia perang masih belum sampai ke Tengkek. Sekolah berjalan seperti biasa.Jepun agak lambat sampai ke Kampung Tengkek. Kampung kami kampung pedalaman yang amat jauh di hulu.Tapi daripada risik lembaga Kempeitai – Jepun tahu betapa pentingnya wilayah pedalaman ini.“Pagi tu… emak macam biasa datang mengajar… tiba-tiba emak nampak askar Jopun datang naik basikal…mula-mula sorang muncul … kemudian berdua.. lopeh tu ramai…. kemudian ramai lagi datang… sekolah dah riuh… Jopun sampai… Jopun sampai.”Ini surah emak aku kali pertama melihat Jepun sampai ke kampung kami.“Emak memandang keluar tingkap … la laa.. nampak sorang Jopun tu.. berdiri topi batang kelapo.. laaa…dio bukak butang seluar … dio koncing berdiri… tak sogan pada orang.”Ini gambaran pertama untuk aku tentang Jepun. Jepun kencing berdiri di tepi pokok kelapa di depan Sekolah Tengkek. Imej ini aku bawa sepanjang hidup aku. Setiap kali aku terkencing berdiri di tepi pokok kelapa aku akan teringat akan surah emak aku ini.“Lopeh tu… Jopun datang masuk sekolah… ketua Jopun jumpo Cikgu Bador.”Semenjak petang itu Jepun bertapak di kampung kami. Sekolah Tengkek dijadikan Pejabat Besar askar Jepun. Kempeitai pun sampai sama. Lebih dari 20 orang tentera Jepun kini menginap di Sekolah Tengkek.Ketika ini abah aku belum lagi direkrut oleh Inggeris. Kami ada tanah sawah. Kehidupan tidak lumayan tapi tidak susah.Padi dan tanaman sayuran mencukupi. Makanan anak beranak tidak putus. Hidup kampung tidak memerlukan ringgit dan sen.Wilayah kampung aku dari Majau ke Keru, ke Kampung Tengah, ke Tengek adalah hamparan tanah sawah yang subur. Sawah ini diairi oleh Batang Muar yang lalu berhadapan dengan tanah pusaka keluaga kami.Seingat aku tanah sawah ini puluhan tahun diteroka – lama sebelum Jepun sampai.Setiap keluarga memiliki tiga atau empat ekar tanah. Dua ekar untuk getah dan dusun buah-buahan. Setengah ekar untuk kawasan rumah dan dua atau tiga jenjang tanah sawah.Rumah dan kampung ini disusun mengikut aliran Batang Muar.Dalam masyarakat sawah orang kampung bekerja gotong royong membersihkan laluan air, anak sungai, pembetung atau “bonda”.Semua dilakukan berseraya – bersama-sama. Budaya gotong royong dalam masyarakat Melayu ini yang lahir dari membuat sawah.Sawah padi hanya boleh diusahakan jika semua orang kampung sebulat suara. Membetul permatang air, membersihkan laluan air dan menetapkan bila mula turun ke sawah.Semuanya diatur oleh adat lembaga. Ini hukum hakam dan peraturan yang tidak bertulis tetapi diterima pakai oleh semua.Bulat air kerana pembetung,Bulat manusia kerana muafakat,Ada sama dimakan,Tak ada sama dicari,Ke darat sama didaki,Ke lurah sama dituruni,Hati gajah sama dilapah,Hati kuman sama di cecah.Adat Perpatih yang kuat ini mengikat anggota kampung untuk sesama bergotong royong.Di kampung aku gotong royong ini dipanggil seraya.Orang Kampung aku mengerjakan tanah sawah setahun sekali.Semusim enam bulan – daripada menyemai hingga gemal padi naik ke kepuk.Sebelum turun ke sawah orang kampung akan berkumpul. Tok Empat akan memanggil orang kampung. Ketika aku membesar aku sendiri pernah melihat Tok Empat Itam meniup tengtuang memanggil orang kampung.Tengtuang ini dibuat daripada tanduk lembu atau kerbau sebagai alat pembesar suara – seperti megaphone.Bunyi tiupan tengtuang seperti bunyi trompet.Tok Empat Itam ini pak sedara aku, jadi aku dapat memerhatikan bagaimana orang kampung berkumpul di halaman rumahnya.Pertama orang kampung mengagak-agak bila hujan akan turun. Hujan turun ini kunci ke sawah.Dari hujan turun ini orang kampung merancang bila nak membersihkan tali air. Bila nak membetulkan anak sungai.Bila nak mengempang Batang Muar agar air masuk ke pembetung. Bila mula menyemai dan bila mula menanam.Ada kerja perlu bergotong royong. Ada kerja perlu dilakukan di sawah sendiri. Aku perhatikan semua sudah tahu tugas masing-masing.Tok Empat Itam tak banyak berceramah. Perkara ke sawah ini mereka sudah lakukan berulang kali.Ke sawah wajib seirama. Tidak boleh ada yang dulu ada yang kemudian. Air lalu perlu dikongsi sama.Kalau bersawah sendirian ada ramai musuh berkumpul. Kalau satu daerah sama ke sawah musuh seperti burung, belalang dan tikus tidak berkumpul ramai. Musuh padi terpencar-pencar. Musuh sama dikongsi.Ada rezeki burung,Ada rezeki belalang,Ada rezeki tikus,Ada sama dirasa,Tak ada sama dicari.Dalam masyarakat sawah padi sikap aku untuk aku tidak wujud.Sikap individualistik ditenggelamkan oleh sikap kekitaan. Kita dan kami didahulukan dari ese, doyan, den atau aku.Sawah melahirkan pembudayaan Melayu. Sawah melahirkan budi bahasa dan sikap sopan santun Melayu. Hilang sawah maka hilanglah sifat Melayu jati. Hilang sawah maka lupuslah sikap gotong royong bekerjasama yang terjalin dalam budaya Melayu.Daripada perhatian aku di sini terbukti kebenaran teori dan ajaran Karl Marx. Membuat itu akan mewujudkan budaya. Bila dirosakkan pembuatan ini maka masyarakat runtuh-rantah.Ini yang dilakukan oleh Jepun.Tentera yang bermukim di Sekolah Tengkek memerlukan makanan. Tentera Jepun mula masuk kampung mengambil beras, ayam, itik, pisang dan kelapa. Mereka perlu makanan.Sekolah Tengkek kini dijadikan pusat mengumpul bahan makanan. Sebahagian sekolah dijadikan kepuk padi.Padi yang dirampas dari orang kampung dikumpulkan sebagai garis pertahanan Jepun.“Sekolah tutup kejap… lepas itu emak kena panggil oleh Jepun… sekolah dibukak.” Emak aku menyambung cerita.“Sojar Jepun mengajar cikgu. Mula mula menyanyi… kemudian bercakap… orang kampung pun dikumpul. Abah kau datang juga.”“Emak mula kenal huruf Jepun… Emak takut betul dengan sojar Jepun tu… semua orang kampung takut… dalam takut takut ini, emak dapat belajar bahasa Jepun… ramai orang kampung di paksa belajar.”Sekolah Tengkek dibuka semula. Cikgu Bador menjadi guru besar. Emak aku salah seorang guru Sekolah Tengkek di zaman Jepun.“Orang kampung yang lain baut apa emak? Cuba emak nyanyi lagu Jepun tu?” Aku bertanya nak tahu apa yang terjadi seterusnya.


Silap mata sistem meritokrasi

Kenapa hari ini saya menolak agenda politik "pelbagai kaum" yang menjadi agenda DAP (yang juga didukung oleh Pakatan Harapan)? Saya akan cuba jelaskannya di sini.
Dalam agenda politik "pelbagai kaum" ini ada beberapa instrumen penting yang akan menggerakkannya, pertama dasar meritokrasi. Dasar ini pada asasnya baik, iaitu untuk memastikan mereka yang terbaik diberi peluang sama rata. Dan kebetulan (barangkali) ia menjadi pendekatan dan dasar di Singapura dan ia sangat popular.
Sistem meritokrasi ini menjadi hujah mereka kepada kita tentang bagaimana Singapura membangun dan menjadi lebih maju dari Malaysia. Dan ini menjadi suatu kebanggaan bagi mereka. Dalam aspek integriti, Singapura juga dijadikan contoh oleh parti DAP bagaimana indeks persepsi rasuah negara itu yang lebih baik berbanding Malaysia.
Namun mungkin ramai tak sedar atau tak peduli bahawa sistem politik negara itu tidak demokratik, malah lebih buruk dari Malaysia hatta negara haram Israel. Bukan sahaja senjata saman digunakan untuk melenyapkan suara pembangkang, malah ISA juga kekal wujud di Singapura. Kerana itu kerajaan Singapura tidak pernah bertukar sejak keluar dari Malaysia, malah identiti Singapura diadun semula dengan cukup halus menjadi negara baru "pelbagai kaum", Melayu menjadi simbol mewakili sejarah lampau. Semua ini berjaya dilaksanakan kerana adanya sistem "pelincir" yang dinamakan meritokrasi.
Meritokrasi ini juga dijadikan hujah untuk menyeimbangkan penempatan penduduk agar tidak ada kawasan majoriti suatu kaum dan dilihat tidak "pelbagai kaum". Kerja-kerja penyusunan komuniti ini dilakukan oleh agensi kerajaan.
Dengan cara halus ini, maka suara dan kerusi parlimen tidak lagi didominasi oleh satu kaum, dengan strategi ini, maka mudah untuk dikawal dan dipantau oleh parti yang menjadi kerajaan.
Keterangan ini boleh memberi gambaran mengapa Menteri KPKT beria-ia mahu Malaysia belajar dari Housing Development Board (HDB) Singapura.
Realiti hari ini di Malaysia, kedudukan kerusi parlimen dan penempatan masyarakat di Malaysia dikatakan tidak seimbang dan tidak melambangkan "pelbagai kaum", ini termasuk hujah ekonomi dan sosial yang mentah yang dijual untuk mengabsahkan cadangan itu. Justeru untuk menyeimbangkan dan menyelesaikan masalah ekonomi dan sosial itu, maka penyusunan semula penempatan perlu dilakukan.
Inilah intipati idea "pelbagai kaum" dengan adanya penyusunan semula untuk menyeimbangkan demografi penduduk agar dapat mengurangkan atau menghilangkan kawasan majoriti sesuatu kaum, dalam konteks Malaysia – Melayu.
Apabila tiada lagi kawasan majoriti, maka hilanglah kerusi parlimen majoriti Melayu. Maka perlahan-lahan identiti baru Malaysia boleh diubah dengan cara yang sistematik. Apakah ini model yang mahu dicuba di Malaysia menerusi agensi yang dikatakan sangat berjaya di Singapura itu?
Pada 18 Februari 2023, Tun M ada mengulas kekhuatiran beliau berkaitan persempadanan semula kerusi-kerusi parlimen. Malah semalam, Tun menyuarakan lagi kebimbangannya berkaitan perkara ini dalam suatu majlis dialog – Perjuangan Yang Hilang di Putrajaya. Jika melihat senario di atas, adakah kekhuatiran Tun M ini tidak berasas?
Pada masa yang sama, kita hairan mengapa Menteri KPKT tidak dapat memberi hujah yang jelas apabila ditanya – mengapa HDB? Apakah tidak ada agensi lain yang ada rekod bagus di dunia ini untuk kita bekerjasama dan belajar? Belajar itu bagus, tetapi mengapa mesti dari HDB? Menteri juga mengugut mahu saman pengkritik beliau.
Tuan-tuan, saman ini sememangnya menjadi amalan budaya politik Singapura. Dengan cara inilah mereka menutup mulut pengkritik.
Jangan lupa, baru-baru ini terdapat laporan media menyatakan bahawa P. Ramasamy, seorang jargon DAP yang meminta Anwar Ibrahim memecahkan dominasi Melayu dalam perkhidmatan awam, mereka mahu dasar "pelbagai kaum" yang dianggap lebih molek.
Namun setelah kita sedari bahawa agenda pelbagai kaum ini dibelakangnya ada sistem meritokrasi. Dan sistem yang baik ini menjadi instrumen dan senjata untuk tujuan kuasa politik. Inilah silap matanya.
Mahdzir Ibrahim adalah timbalan ketua penerangan Gerakan Tanah Air.
* Tulisan ini adalah pandangan peribadi penulis yang tidak semestinya mencerminkan pandangan MalaysiaNow


Peru isytihar perintah berkurung di wilayah Puno

Peru pada Selasa mengenakan perintah berkurung di wilayah Puno selepas pertempuran ganas antara penunjuk perasaan dan pasukan keselamatan yang menyebabkan 18 orang maut.
Perdana Menteri Alberto Otarola berkata perintah berkurung selama tiga hari itu akan bermula dari 8 malam hingga 4 pagi waktu tempatan, lapor Agensi Anadolu.
Pertempuran pada Isnin itu mula meletus apabila kira-kira 2,000 orang cuba menyerbu lapangan terbang di bandar Juliaca di wilayah Puno.
Protes ganas berlaku di Peru sejak 7 Disember apabila bekas presiden Pedro Castillo digulingkan dan ditahan selepas cuba membubarkan Kongres dalam usaha untuk mengelakkan pemecatan beliau atas dakwaan rasuah.
Pemecatan beliau mencetuskan bantahan di seluruh negara selama beberapa hari yang menyebabkan sekurang-kurangnya 47 orang terbunuh setakat ini.
Penunjuk perasaan menuntut pilihan raya awal diadakan dan pembebasan Castillo yang sedang menjalani tahanan pascaperbicaraan selama 18 bulan.
Presiden Dina Boluarte yang menggantikan Castillo berkata beliau mencadangkan kepada Kongres untuk mempercepat pilihan raya.


Kerajaan akan pastikan peluang pekerjaan warga tempatan tidak terjejas

Peluang pekerjaan warga tempatan akan dipastikan tidak terjejas dengan kemasukan kira-kira 2.1 juta pekerja asing dalam masa terdekat ke negara ini, kata Menteri Sumber Manusia M Saravanan.
Beliau yang memberikan komitmen itu turut berjanji akan memastikan segala permohonan pihak industri untuk membawa masuk pekerja asing selepas ini, akan dikaji pihaknya secara mendalam.
“Semua orang minta (pekerja asing), kalau saya nak luluskan semua atas permintaan mereka, mungkin orang tempatan tak ada kerja di negara kita.
“Saya tidak mahu KL (Kuala Lumpur) jadi tempat longgokan (pekerja asing),” katanya pada sesi pertanyaan persidangan Dewan Rakyat hari ini.
Beliau menjawab soalan tambahan Mohd Salim Sharif (Umno-Jempol) mengenai jaminan kerajaan bagi peluang pekerjaan kepada warga tempatan apabila tambahan kemasukan pekerja asing ke negara ini dalam masa terdekat.
Saravanan memaklumkan seramai 2,127,722 pekerja asing dijangka berada dalam negara untuk bekerja di pelbagai sektor dalam tempoh satu ke dua bulan lagi.
Jumlah berkenaan termasuk 1,244,400 jumlah pekerja asing yang kini berada dalam negara; 238,943 yang diluluskan eVDR (Visa Dengan Rujukan) dan 644,379 yang sedang menjalani pemeriksaan biometrik dan medikal di negara-negara sumber.
“Ini jumlah besar. Kita tidak pernah berada dalam kedudukan ini. Sebelum Covid-19 1.8 juta (jumlah pekerja asing), kita lihat hari ini kita dah lebih 300,000 orang (berbanding sebelum ini).
“Maka selepas segala permohonan ini, sebagai menteri saya perlu kaji secara mendalam sama ada perlu atau tidak (lulus permohonan baharu pekerja asing),” katanya.


Apa berlaku selepas tunai belanjawan kepada golongan berpendapatan rendah habis?

Salah satu tujuan utama Belanjawan 2021 adalah untuk membantu aliran kewangan gologan yang paling terkesan akibat pandemik Covid-19.Bagi merealisasikan tujuan itu, cadangan pengagihan peruntukan tersebut termasuk meningkatkan elaun untuk petugas barisan hadapan dan mengurangkan kadar cukai pendapatan ke atas 1.4 juta pembayar cukai.Bantuan pembayaran balik pinjaman untuk golongan B40 turut diumumkan, lanjutkan kepada pelaksanaan moratorium sebelum ini yang bermula pada bulan April sehingga Oktober.Dalam fasa kedua, pihak bank dijangka menawarkan kembali moratorium atau mengurangkan pembayaran ansuran bulanan buat mereka yang berpendapatan rendah atau kehilangan pekerjaan.Agihan tunai kepada isi rumah dalam kumpulan berpendapatan rendah kini turut merangkumi golongan M40.Langkah-langkah yang diambil itu dirancang untuk meningkatkan tunai di tangan dan meningkatkan perbelanjaan ketika krisis ekonomi yang belum pernah berlaku, tetapi masalah masih ada.Seorang penganalisis penyelidikan Zulaikha Azmi dari Institut Demokrasi dan Hal Ehwal Ekonomi menyambut baik berita mengenai pengurangan cukai pendapatan.“Ia adalah langkah yang baik ketika ini kerana negara memerlukan pengembangan dasar fiskal,” katanya kepada MalaysiaNow.“Langkah kerajaan terus membantu dan perluas bantuan kewangan mengikut jumlah anak dalam setiap keluarga juga merupakan tindakan yang wajar.”Dalam cadangan belanjawan yang dibentang Jumaat lepas, isi rumah daripada kumpulan B40 akan menerima bantuan tunai antara RM500 hingga RM1,800 menerusi program Bantuan Prihatin Rakyat atau BPR.Tunai lebih banyak akan diberikan kepada keluarga yang memiliki jumlah anak lebih ramai.“Ia benar-benar akan membantu keluarga yang amat terkesan akibat pelaksanaan Perintah Kawalan Pergerakan (PKP),” kata Zulaikha.“Bagaimanapun bantuan kewangan yang diberikan hanya bersifat sementara, dan kerajaan perlu melihat kepada penyelesaian jangka sederhana dan panjang bagi menggantikan bantuan kewangan tersebut.”“Ia adalah langkah yang baik ketika ini kerana negara memerlukan pengembangan dasar fiskal,” katanya kepada MalaysiaNow.Seorang pensyarah kewangan Izlin Ismail berkata, “Langkah memberi tunai kepada lebih lapan juta orang dan bukannya memberi rebat serta pengecualian cukai, bertujuan untuk meningkatkan kebolehgunaan dengan harapan ia mampu merangsang kembali ekonomi. Ia akan memberi kesan lebih pantas daripada menyuntik dana ke dalam ekonomi menerusi sistem kewangan.”Bagaimanapun beliau mempersoalkan garis panduan kurang jelas mengenai kelayakan isi rumah yang tidak mempunyai anak.Zulaikha berkata, “Keperluan asas akan menjadi keutamaan kebanyakan isi rumah berpendapatan rendah, dan bantuan tunai yang diberikan akan dibelanjakan terutamanya untuk makanan, tempat tinggal dan telefon prabayar.“Mereka berkemungkinan akan berbelanja lebih untuk pelbagai jenis makanan dan barang keperluan, serta juga untuk tuisyen peribadi, yang akan membantu ekonomi tempatan.”Walaupun aktiviti ekonomi diteruskan ketika Perintah Kawalan Pergerakan Bersyarat (PKPB), anak-anak akan terperuk di rumah kerana sekolah ditutup sehingga Januari tahun depan.Ini bermakna ibu bapa yang bekerja bukan dari rumah akan memerlukan perkhidmatan penjagaan anak terutama yang masih kecil.Ibu tunggal daripada kumpulan B40 mungkin berpandangan bantuan tunai “one off” bukan merupakan penyelesaian jangka panjang apabila melibatkan peningkatan kos penjagaan anak-anak di rumah atau menghantar ke pusat jagaan kanak-kanak, kerana tidak mempunyai pilihan lain termasuk meminta pertolongan rakan-rakan atau sanak saudara.“Bantuan tunai itu berkemungkinan tidak mencukupi untuk menampung perbelanjaan penjagaan anak-anak, walaupun kerajaan menyedari akan perkara tersebut dengan memperuntukkan RM30 juta bagi menyediakan perkhidmatan tersebut buat petugas barisan hadapan dan sektor awam.”RM20 juta turut diberikan untuk memberi dorongan kepada sektor swasta menyediakan kemudahan sama di premis-premis milik mereka,” kata Zulaikha.“Bagaimanpun terdapat jarak masa sebelum ia dilaksanakan.”Apabila tiba masa peruntukan penjagaan anak dilulus dan dilaksanakan, manfaat sementara daripada bantuan tunai sudah kehabisan menyebabkan keluarga terlibat mula kembali memikirkan bagaimana untuk memastikan anak-anak dijaga di rumah ketika mereka keluar bekerja.


3 kejadian tanah runtuh selepas banjir kilat dilaporkan di KL

Sebanyak tiga kejadian tanah runtuh dilaporkan susulan banjir kilat yang melanda beberapa kawasan di ibu negara petang semalam. Dewan Bandaraya Kuala Lumpur (DBKL) dalam kenyataan hari ini memaklumkan dua kawasan melibatkan rizab jalan iaitu di 1/27, Taman Gembira dan Jalan Hang Tuah 4, Salak Selatan manakala di Seksyen 6, Wangsa Maju merupakan tanah persendirian. “DBKL telah meninjau ke kawasan terlibat dan kerja-kerja susulan akan dilakukan dengan segera,” menurut kenyataan itu. Kenyataan itu memberitahu hujan lebat dengan kadar taburan hujan melebihi 100 milimeter per jam sekitar 3 petang semalam menyebabkan banjir kilat di 29 kawasan di ibu negara antaranya Jalan Yaakob Latif, Jalan Ampang, Underpass Jalan Pudu, Jalan Maharajalela, Jalan Cheras dan Jalan Melaka. Dari 29 kawasan itu, DBKL memaklumkan 25 kawasan surut dalam masa 30 hingga 45 minit manakala empat lagi iaitu Underpass Bulatan Pudu, Terowong Jalan Tun Razak, Kampung Pasir dan Kampung Periuk, surut dalam tempoh satu hingga tiga jam. “Bantuan awal bagi melancarkan trafik dan kerja pembersihan telah dilaksanakan termasuk menggerakkan trak tunda bagi mengalihkan kenderaan terkandas,” menurut kenyataan itu.Dalam pada itu, DBKL mengenal pasti 12 lokasi pokok tumbang dan dahan sekah menerusi siasatan di tapak serta aduan awam antaranya di Jalan Pudu Lama, Jalan Teluk Pulai, Jalan Kuchai 2 dan Jalan Desa Utama. Sementara itu, dua pusat pemindahan sementara (PPS) dibuka di Sekolah Jenis Kebangsaan (Tamil) Saraswati melibatkan mangsa banjir di Kampung Pasir seramai 560 orang (145 keluarga) dan Dewan Sultan Sulaiman membabitkan 381 orang (84 keluarga) dari Kampung Periuk. Di Selangor, menerusi ciapan di Twitter rasmi Menteri Besar Amirudin Shari, @AmirudinShari memaklumkan seramai 1,122 mangsa daripada 263 keluarga ditempatkan di sembilan PPS di seluruh negeri itu. Beliau berkata agensi pengurusan bencana terus memantau keadaan dan akan membantu proses pemindahan mangsa.“Talian Bilik Gerakan Bencana Majlis Bandaraya Subang Jaya telah dibuka dan beroperasi 24 jam, sebarang aduan serta kecemasan di kawasan itu boleh menghubungi 03-80247700,” katanya.Di Perak, banjir di daerah Muallim pulih sepenuhnya apabila air kembali surut dan PPS Dewan Sekolah Menengah Kebangsaan (SMK) Khair Johari ditutup pagi ini.Jurucakap Sekretariat Pengurusan Bencana Negeri Perak dalam kenyataan melaporkan 168 mangsa daripada 26 keluarga yang dipindahkan ke PPS itu semalam telah dibenarkan pulang ke rumah masing-masing di Kampung Berop, Behrang.Sementara itu, di Hilir Perak, 18 orang daripada empat keluarga masih ditempatkan di PPS Dewan Serbaguna Padang Tembak berikutan kediaman mereka di Batu 7 1/2 Jalan Changkat Jong dinaiki air tengah hari semalam.Ketua Balai Bomba dan Penyelamat Teluk Intan Mohd Ismail Mohd Yunus berkata paras banjir surut kepada 0.3 meter pagi ini berbanding 0.6 meter semalam dan cuaca pagi ini cerah.


Rusia akan tingkatkan kekuatan nuklear, kata Putin

Rusia akan terus menumpukan perhatian untuk meningkatkan kekuatan nuklearnya dan akan memulakan penghantaran besar-besaran peluru berpandu hipersonik Zirkon, kata Presiden Vladimir Putin pada Khamis.
Dalam ucapan sempena cuti umum Pembela Tanah Air pada Khamis, Putin turut menjelaskan Rusia akan terus melengkapkan angkatan tenteranya dengan peralatan canggih.
Putin membuat kenyataannya dua hari selepas mengumumkan Rusia akan menggantung perjanjian New START. Perjanjian itu mengehadkan kepala peledak nuklear yang digunakan setiap negara.
“Seperti sebelum ini, kami akan beri perhatian yang lebih untuk mengukuhkan kekuatan nuklear,” kata Putin, merujuk kepada peluru berpandu nuklear berasaskan darat, laut dan udara.
Putin berkata buat pertama kalinya, peluru berpandu balistik antara benua Sarmat, senjata yang mampu membawa pelbagai kepala peledak nuklear, akan digunakan tahun ini.
"Kami akan meneruskan pengeluaran besar-besaran sistem Kinzhal hipersonik berasaskan udara dan akan membekalkan secara besar-besaran peluru berpandu hipersonik Zirkon berasaskan laut," katanya.


Pekerja kontrak dihukum gantung edar metamfetamin

Seorang pekerja kontrak dijatuhi hukuman gantung sampai mati oleh Mahkamah Tinggi Muar hari ini selepas didapati bersalah mengedar 183.14 gram dadah jenis metamfetamin, empat tahun lepas.Hakim Abu Bakar Katar menjatuhkan hukuman itu ke atas Loo Yong Heng, 44, selepas mendapati pihak pembelaan gagal menimbulkan keraguan munasabah pada akhir kes pembelaan.Mengikut pertuduhan, Loo didakwa mengedar dadah itu di sebuah rumah di Jalan Bukit Kontang, Tangkak, pada 10.30 pagi, 13 Feb 2018 mengikut Seksyen 39B(1)(a) Akta Dadah Berbahaya (ADB) 1952 dan boleh dihukum mengikut Seksyen 39B(2) akta sama, yang memperuntukkan hukuman gantung sampai mati jika sabit kesalahan.Tertuduh turut didapati bersalah bagi lima pertuduhan memiliki pelbagai jenis dadah berbahaya di lokasi, masa dan tarikh yang sama mengikut Seksyen 12(2) ADB 1952 dan boleh dihukum di bawah Seksyen 12(3) akta sama yang jika disabitkan kesalahan boleh didenda sehingga RM100,000 atau penjara maksimum lima tahun atau kedua-duanya.Bagi lima kesalahan itu, mahkamah menjatuhkan hukuman penjara dua tahun bagi setiap pertuduhan dan memerintahkan hukuman berjalan serentak dari tarikh jatuh hukum.Sepuluh saksi pendakwaan dan seorang saksi pembelaan iaitu tertuduh memberi keterangan sepanjang perbicaraan yang berlangsung sejak 2018.Pendakwaan dikendalikan timbalan pendakwa raya Muhammad Azfar Mahmod manakala Loo diwakili peguam Lim Chon Sin.


20 kakitangan, pelajar IPS di Jempol disahkan positif Covid-19

20 kes positif Covid-19 dikesan di sebuah institusi pengajian swasta (IPS) di Jalan Merpati, Kampung Serting Ulu, Jempol membabitkan 45 pengajar dan pelajar.Pengerusi Jawatankuasa Bertindak Kesihatan, Alam Sekitar, Koperasi dan Kepenggunaan  S.Veerapan berkata kluster Jalan Merpati Serting itu dilaporkan bermula pada Isnin apabila seorang staf di pusat pengajian itu didapati positif pada 15 Disember lepas dan bergejala.“Susulan itu, satu saringan yang melibatkan kesemua pelajar dan guru dibuat pada 18 Dis. Sehingga semalam seramai 45 orang telah disaring mendapati 20 positif, 24 negatif, seorang lagi masih menunggu keputusan,” katanya dalam kenyataan.Katanya kesemua kontak rapat telah dikenal pasti dan diberikan arahan kuarantin.Pusat pengajian tersebut ditutup bermula 18 hingga 28 Disember ini bagi aktiviti disinfeksi oleh Pejabat Kesihatan Jempol.


Sorry.


Varian Delta, individu asimptomatik sumbang peningkatan Covid-19 di Lembah Klang

Kemunculan varian Delta serta terdapat ramai individu yang tanpa gejala tidak menyedari telah dijangkiti dan boleh menyebarkan virus, menyumbang kepada peningkatan kes Covid-19 di Greater Klang Valley (GKV).Komander Pasukan Bertindak Khas GKV Dr Chong Chee Kheong menjelaskan meskipun kadar vaksinasi telah ditingkatkan, keberkesanan vaksin yang mengambil masa dua minggu selepas individu melengkapkan dos kedua, menyebabkan jumlah kes harian tetap tinggi pada masa ini.“Jadi, vaksin ini memerlukan masa untuk bertindak balas dan melindungi individu tersebut, malah kemunculan varian Delta dalam komuniti yang mempunyai kadar jangkitan yang lebih tinggi turut menyumbang kepada peningkatan kes.“Tambahan pula, berdasarkan data dari negara-negara yang merekodkan kadar vaksinasi tinggi, jangkitan virus ini masih boleh berlaku disebabkan oleh varian Delta walaupun terdapat pengurangan ketara pesakit yang dimasukkan ke hospital dan yang bergejala teruk,” katanya dalam kenyataan hari ini.Bagi membendung penularan Covid-19 di Greater Klang Valley, Dr Chong yang juga timbalan ketua pengarah kesihatan (Kesihatan Awam) berkata Pasukan Bertindak Khas GKV telah merangka beberapa langkah strategik bagi mengoptimumkan perkhidmatan perawatan, mengurangkan penularan serta menyediakan perkhidmatan sokongan kepada komuniti dan petugas kesihatan.Antara langkah yang diambil adalah dengan mengukuhkan pusat penilaian Covid-19 (CAC) melalui pelaksanaan Virtual CAC kepada individu yang tidak bergejala dan bergejala ringan serta memperkukuhkan pengurusan pemantauan pesakit di rumah.Selain itu, lebih banyak ujian RTK-Ag di klinik kesihatan dan kepada pengamal perubatan am melalui penjualan kit ujian kendiri yang diluluskan oleh Pihak Berkuasa Peranti Perubatan (MDA) diadakan.Dr Chong turut menasihatkan individu yang berada di Greater Klang Valley dan mengalami gejala Covid-19, supaya menjalani ujian saringan serta melakukan pengasingan kendiri di kediaman sebaik disahkan positif dengan gejala ringan atau tanpa gelaja.“Kami tidak mahu menyebabkan kesesakan di hospital dengan kes-kes ringan agar rawatan bagi pesakit yang lebih teruk dapat diutamakan. Kakitangan kesihatan akan menghubungi mereka yang ‘red flagged’ sebagai pesakit yang berisiko tinggi untuk tampil ke CAC ataupun hospital,” katanya.Beliau berkata susulan galakan penggunaan ujian kendiri (Covid-19 test kit) dan RTK-Ag kepada masyarakat, jumlah kes Covid-19 di kawasan berkenaan dijangka akan terus meningkat untuk beberapa hari akan datang.“Tetapi jangan khuatir kerana kami cuba sedaya upaya untuk mengesan sebanyak mungkin kes positif bagi mengurangkan penularan wabak dalam komuniti kita. Dengan lebih banyak kes positif dan kontak rapat, mereka akan diasingkan dan dikuarantin, kes akan mula berkurangan dalam beberapa minggu,” katanya.Beliau berkata jika itu dapat dicapai, strategi ujian Covid-19 akan dapat disusun semula bagi memastikan pengesanan kes untuk pengasingan dan pemantauan lebih berkesan.berbanding 840,165 ujian tahun lepas.


Calon tarik diri tetap diisytihar pemenang jika dapat undi tertinggi, kata SPR

Calon yang menarik diri dan memberi laluan kepada calon parti lain pada Pilihan Raya Umum ke-15 bagi Parlimen Padang Serai serta Dewan Undangan Negeri (DUN) Tioman akan tetap diisytiharkan sebagai pemenang sekiranya memperoleh jumlah undi yang tertinggi.
Pengerusi Suruhanjaya Pilihan Raya (SPR) Abdul Ghani Salleh berkata ia kerana kesemua calon sedia ada telah disahkan layak bertanding pada hari penamaan calon 24 November lepas.
“Kita akan umum (nama calon yang menang walaupun mereka menarik diri). Calon yang (boleh) tarik diri hanya pada waktu pencalonan (antara pukul 9 hingga 10 pagi) pada hari berkenaan sahaja.
“Jadi selepas pukul 10 pagi sudah tidak boleh (menarik diri) kerana telah disahkan layak bertanding,” katanya kepada pemberita selepas meninjau pusat pengundian PRU15 Parlimen Padang Serai di Sekolah Menengah Kebangsaan Sultan Badlishah hari ini.
Pada 29 November lepas, Pakatan Harapan (PH) memutuskan untuk memberi laluan kepada calon Barisan Nasional (BN) di DUN Tioman sebagai tanda kesepakatan kerajaan perpaduan di peringkat negeri dan nasional.
Selepas itu, langkah yang sama turut diambil di Parlimen Padang Serai dengan calon Warisan turut mengumumkan untuk memberi laluan kepada PH selepas hari penamaan calon bagi kawasan itu selesai.
BN turut membuat keputusan untuk menarik diri daripada bertanding pada PRU15 Parlimen Padang Serai dan memberi laluan kepada PH beberapa jam sebelum hari pengundian awal dijalankan pada 3 Dis lepas.
Parlimen Padang Serai menyaksikan pertembungan enam penjuru antara Mohamad Sofee Razak (PH), Azman Nasrudin (Perikatan Nasional), C Sivaraj (BN), Hamzah Abd Rahman (Pejuang), Mohd Bakhri Hashim (Warisan) dan calon bebas Sreanandha Rao.
PRU15 DUN Tioman pula melibatkan penyandang daripada BN Datuk Seri Mohd Johari Hussien, Mohd Fadzli Mohd Ramly (PH), Sulaiman Bakar (bebas), Osman Bakar (Pejuang) dan calon PN Nor Idayu Hashim.
Sementara itu, Abdul Ghani menyasarkan statistik keluar mengundi antara 60 hingga 75% pada PRU15 di Parlimen Padang Serai dan DUN Tioman, hari ini.
Justeru, beliau meminta majikan supaya memberi kebenaran kepada pekerja yang layak mengundi di kawasan masing-masing untuk keluar menunaikan tanggungjawab mereka.
Setakat 11 pagi tadi, SPR merekodkan sebanyak 28 peratus statistik keluar mengundi bagi Parlimen Padang Serai dan 27% bagi DUN Tioman.


Sarawak sasar selesaikan program vaksinasi pada Ogos, sebelum PRN

Kerajaan Sarawak hari ini berkata program vaksinasi negeri itu mesti diselesaikan Ogos depan bagi memberikan laluan pelaksanaan pilihan raya negeri (PRN) di Sarawak dalam tempoh 60 hari selepas DUN dijadualkan bubar pada Jun.Menteri Pelancongan, Kesenian, dan Kebudayaan Sarawak Abdul Karim Rahman Hamzah berkata sekurang-kurangnya 70% populasi Sarawak perlu mendapat suntikan vaksin penuh sebelum mereka dibenarkan untuk keluar mengundi.“Sudah bukan rahsia lagi bahawa PRN Sarawak akan diadakan tidak lama lagi,” kata Karim yang merupakan naib presiden PBB, parti utama GPS kepada MalaysiaNow.Beliau memberikan respons terhadap kenyataan Menteri Sains, Teknologi dan Inovasi Khairy Jamaluddin bahawa Sarawak sedang mempertimbangkan untuk menggunakan vaksin AstraZeneca sejajar dengan matlamat negeri itu yang menyasarkan penduduknya dapat menyelesaikan vaksinasi pada Ogos depan sebelum pilihan raya.Sarawak merupakan satu-satunya negeri yang menjalankan PRN berasingan daripada pilihan raya umum (PRU).Karim berkata Sarawak mesti melengkapkan program vaksinasinya supaya ia dapat mengelak peningkatan kes Covid-19 seperti yang telah berlaku dalam PRN Sabah tahun lalu.Beliau berkata hanya perintah darurat sahaja yang boleh menunda pilihan raya atau mengubah situasi di samping turut menambah perintah darurat ketika ini akan tamat pada 1 Ogos depan.“Jadi, jika darurat ketika ini tangguhkan sidang DUN, ia tidak boleh dibubarkan pada 6 Jun depan, sewaktu penggal pentadbiran tamat.“Ia akan secara automatik terbubar selepas darurat tamat pada 1 Ogos depan,” jelasnya.GPS, yang menguasai 68 kerusi daripada jumlah keseluruhan 82 kerusi adalah terdiri dari Parti Pesaka Bumiputra Bersatu (PBB), Parti Rakyat Bersatu Sarawak (SUPP), Parti Rakyat Sarawak (PRS) dan Parti Demokratik Progresif (PDP).


Polis Melaka terima laporan 2 calon bawa penyokong ke pusat penamaan

Polis Melaka menerima dua laporan berhubung tindakan calon membawa penyokong di dua pusat penamaan calon bagi Pilihan Raya Negeri (PRN) Melaka, hari ini.Timbalan Ketua Polis Melaka Razali Abu Samah berkata laporan membabitkan kejadian di Dewan Kompleks Jawatankuasa Pembangunan dan Penyelarasan Dewan Undangan Negeri (Japerun) Tanjung Bidara serta Kompleks Komuniti Desa (KKD) Telok Mas di Melaka Tengah.“Terdapat antara 20 hingga 25 penyokong yang berkumpul kira-kira 100 meter dari pusat-pusat penamaan calon berkenaan namun disuraikan anggota polis yang bertugas.“Arahan penyelarasan tugas telah dikeluarkan bahawa laporan polis hendaklah dibuat kepada mana-mana pihak yang membawa penyokong di pusat penamaan calon,” katanya.Beliau berkata demikian ketika ditemui pemberita semasa meninjau proses penamaan calon di Dewan Kompleks Japerun Tanjung Bidara hari ini.Dewan Kompleks Japerun Tanjung Bidara menjadi lokasi pencalonan bagi kerusi yang dianggap “panas” N02 Tanjung Bidara, membabitkan Ab Rauf Yusoh daripada Barisan Nasional (BN), Mas Ermieyati Samsudin dari Perikatan Nasional (PN) dan Zainal Hassan dari Pakatan Harapan (PH).Sementara Kompleks Komuniti Desa Telok Mas di Melaka Tengah, merupakan lokasi berlangsungnya pencalonan bagi kerusi DUN Telok Mas (N 23) membabitkan pertandingan empat penjuru iaitu Mohd Rafiq Naizamohideen dari PN, Muhammad Ariff Adly Mohammad (Bebas), Ashraf Mukhlis Minghat (PH) dan Abdul Razak Abdul Rahman (BN).Suruhanjaya Pilihan Raya menetapkan hari ini sebagai hari penamaan calon manakala tarikh mengundi bagi PRN Melaka pada 20 November dan undi awal pada 16 November, ekoran pembubaran Dewan Undangan Negeri (DUN) pada 4 Oktober lepas, susulan empat ahli DUN menarik sokongan terhadap kepimpinan Ketua Menteri Sulaiman Md Ali.Melaka yang mempunyai 28 kawasan DUN, memiliki seramai 495,196 pengundi berdaftar dengan 240,530 atau 48.57% pengundi adalah lelaki dan baki 254,666 atau 51.43%, wanita.


PKP cukup untuk perangi Covid-19, kata pemimpin utama PH

Tiga pemimpin tertinggi Pakatan Harapan (PH) menolak perisytiharan darurat oleh Yang di Pertuan Agong pagi tadi, mengatakan Perintah Kawalan Pergerakan (PKP) sudah cukup untuk membendung wabak Covid-19.“Kami berpendapat bahawa undang-undang sedia ada, termasuk pelaksanaan PKP yang diumum semalam, adalah mencukupi untuk mengumpul segala sumber dan kekuatan bagi mengatasi wabak ini,” kata Anwar Ibrahim, Lim Guan Eng dan Mohamad Sabu dalam satu kenyataan petang ini.“Sebagai contoh, dalam isu mengambil alih hospital-hospital swasta untuk membantu dalam kes-kes COVID-19, hospital-hospital swasta ini memang bersedia membantu pihak kerajaan dan kuasa darurat tidak diperlukan untuk mendapatkan kerjasama mereka”.Tiga pemimpin PH itu berkata, pelaksanaan darurat dilakukan Perdana Menteri Muhyiddin Yassin adalah “demi menyelamatkan diri sendiri”.“Kami berpandangan bahawa tindakan Muhyiddin mengusulkan darurat pada ketika beliau sudah kehilangan sokongan majoriti ahli-ahli Parlimen, termasuk Machang dan Padang Rengas, bermaksud langkah ini tidak boleh diterima sama sekali.“Jangan berselindung di sebalik Covid-19 dan membebankan rakyat,” kata kenyataan itu.Pagi tadi Yang di Pertuan Agong Sultan Abdullah Sultan Ahmad Shah memperkenankan satu pengisytiharan darurat bagi membendung pandemik Covid-19 sehingga 1 Ogos 2021.“Seri Paduka Baginda memberi perkenan supaya Pengisytiharan Proklamasi Darurat dilaksanakan sebagai langkah proaktif untuk membendung gejala wabak Covid-19,” kata Datuk Pengelola Bijaya Diraja Istana Negara, Ahmad Fadil Shamsuddin dalam satu kenyataan hari ini.Sebelum ini Ahli Parlimen Machang Ahmad Jazlan Yaakub dan Ahli Parlimen Padang Rengas Mohamed Nazri Aziz, kedua-duanya daripada Umno mengumumkan menarik kembali sokongan yang diberikan kepada kerajaan Perikatan Nasional (PN) pimpinan Muhyiddin.Dalam kenyataan hari ini pemimpin tertinggi PH berkata, berkenaan isu pilihan raya, perisytiharan darurat bagi sesebuah bahagian Parlimen atau Dewan Undangan Negeri adalah memadai.“Bagi Pilihan Raya Negeri Sarawak pula, ia tidak perlu dilakukan sehingga selewat-lewatnya penghujung Ogos 2021, manakala Pilihan raya Umum ke-15 pula hanya perlu diadakan menjelang 2023,” kata kenyataan itu.


Najib dihantar ke Penjara Kajang semula

Bekas perdana menteri Najib Razak dihantar semula ke Penjara Kajang hari ini selepas menjalani rawatan dan pemantauan kesihatan di Hospital Rehabilitasi Cheras (HRC) di Kuala Lumpur.
HRC dalam satu kenyataan berkata pakar perunding perubatan dari Hospital Kuala Lumpur dan HRC telah memberikan pelepasan perubatan dan membenarkan beliau dihantar semula ke penjara.
Menurut HRC, sejak dimasukkan ke hospital berkenaan Isnin lepas, ahli Parlimen Pekan itu telah menjalani beberapa pemeriksaan dan rawatan rehabilitasi.
“Hasil pemeriksaan terkini yang telah dilakukan terhadap beliau oleh Pakar Perubatan Rehabilitasi HRC mendapati tahap kesihatan beliau kini berada dalam keadaan yang baik.
"Beliau juga telah diberikan tunjuk ajar oleh Jurupulih Perubatan Fisioterapi HRC dan boleh menjalankan latihan teknik senaman secara kendiri,” kata HRC.
Menurut HRC, pakar perunding yang berkaitan juga mengadakan sidang keluarga bersama Najib dan ahli keluarga terdekat, dengan mereka telah dimaklumkan situasi terkini keadaan kesihatan serta pelan pemantauan kesihatan bekas perdana menteri itu.
“Bersesuaian dengan matlamat HRC, kami akan terus komited dan telus dalam pemberian perkhidmatan bagi memastikan pesakit yang dirawat di sini dapat mencapai tahap potensi yang optimum dan membolehkan seseorang individu mencapai tahap kefungsian yang maksimum,” menurut kenyataan itu.
Najib dihantar ke Penjara Kajang, 23 Ogos lepas selepas Mahkamah Persekutuan mengekalkan hukuman penjara 12 tahun dan denda RM210 juta terhadapnya kerana menyalahgunakan dana SRC International Sdn Bhd berjumlah RM42 juta.
Pada 12 September lepas, Jabatan Penjara memaklumkan Mahkamah Tinggi Kuala Lumpur telah memerintahkan supaya Najib dibawa ke hospital untuk menjalani pemeriksaan kesihatan setelah dimaklumkan keadaan kesihatan beliau tidak memuaskan.


Pakar jelaskan mengapa penuduh Azam bukan ‘whistleblower’

Seorang pakar kriminologi tidak menggelarkan aktivis Lalitha Kunaratnam sebagai “whistleblower” kerana dia tidak memenuhi kriteria, susulan beberapa artikel blog yang mendakwa mendedahkan maklumat mengenai pemilikan saham Ketua Pesuruhjaya Suruhanjaya Pencegahan Rasuah Malaysia (SPRM) Azam Baki.Kassim Noor Mohamed, bekas pegawai kanan kastam yang mempunyai 20 tahun pengalaman dalam penguatkuasaan dan risikan berkata maklumat yang dikongsikan oleh Lalitha itu sebenarnya adalah maklumat awam dan boleh diakses orang ramai.“Maklumat yang didedahkan itu – berkaitan pemilikan saham – boleh didapatkan secara terbuka kerana ia adalah maklumat awam dan bukan sesuatu yang tersorok,” katanya kepada MalaysiaNow.“Saya tidak rasa dia memenuhi kriteria sebagai seorang ‘whistleblower’ (pendedah maklumat).”Menurutnya, berdasarkan definisi undang-undang, Lalitha secara rela mendedahkan identitinya apabila tidak melaporkan dakwaan “salah laku” itu kepada pihak berkuasa, sebaliknya menyiarkan artikel tersebut di media dalam talian.Katanya, ekoran tindakan itu, artikel tersebut tersebar di pelbagai platform termasuk media sosial menyebabkan ramai mengenali identitinya.Azam sebelum ini menafikan dakwaan Lalitha yang mempunyai kaitan dengan C4 Centre, sebuah NGO yang diketuai oleh aktivis Cynthia Gabriel.Dakwaan terhadap Azam itu juga juga turut diulangi rakan pengarah Gabriel di C4 Center, Edmund Terence Gomez, yang kemudiannya meletak jawatan daripada Panel Perundingan dan Pencegahan Rasuah (PPPR) SPRM.Hak Azam untuk kemuka samanPada Rabu, Azam memfailkan saman fitnah bernilai RM10 juta terhadap Lalitha dan menuntutnya untuk membuat permohonan maaf secara terbuka selepas gagal memberikan respons terhadap surat tuntutan daripada peguam.Tindakan Azam untuk melawan dakwaan dan membersihkan namanya di mahkamah mengundang kritikan dari beberapa pihak yang mengatakan ia adalah satu percubaan untuk menyekat kebebasan bersuara.Namun, Kassim berkata Azam berhak untuk memfailkan saman terhadap Lalitha.“Begitu juga Lalitha, sekiranya beliau merasakan Azam memfitnahnya, dia juga boleh menyaman Azam,” katanya.Beliau juga berkata Lalitha tidak sepatutnya berasa takut untuk membuat laporan terhadap SPRM kerana bimbang organisasi itu akan menyebelahi Azam.Beliau berkata, meskipun tuduhan itu melibatkan Azam, SPRM akan tetap melakukan siasatan secara profesional dan tidak akan menyebelahi sesiapa.“Jika lihat kepada pencapaian SPRM, contohnya kes 1MDB, itu merupakan kes yang sangat rumit dan banyak tekanan daripada pelbagai pihak.“Sebagai institusi bebas, SPRM pastinya akan pastikan setiap tuduhan disiasat dan melihat segala bukti untuk tentukan tindakan yang wajar diambil tanpa ‘pilih bulu’,” katanya merujuk kepada kes melibatkan bekas perdana menteri, Najib Razak.